
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1780 

19 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση του μέτρου της απαγόρευσης της αύξη¬ 
σης των αρνητικών θέσεων επί των μετοχών ει¬ 
σηγμένων στην αγορά αξιών του Χρηματιστηρί¬ 
ου Αθηνών και στην ΕΝΑ (Εναλλακτική Αγορά). 1 
Επέκταση του μέτρου της απαγόρευσης της αύξη¬ 
σης των αρνητικών θέσεων επί των μετοχών ει¬ 
σηγμένων στην αγορά αξιών του Χρηματιστηρί¬ 
ου Αθηνών και στην ΕΝΑ (Εναλλακτική Αγορά). 2 
Συμπλήρωση της απόφασης 6/675/27.2.2014 
(ΒΊ220/2014) «Παροχή Πίστωσης από Ανώνυμες 
Εταιρείες Παροχής Επενδυτικών Υπηρεσιών Υπη¬ 
ρεσιών» του Διοικητικού Συμβουλίου της Επιτρο¬ 


πής Κεφαλαιαγοράς. 3 

Πιστοποίηση καταλληλότητας προσώπων που πα¬ 
ρέχουν υπηρεσίες σύμφωνα με το άρθρο 14 του 
Ν. 3606/2007. 4 


ΑΠΟΦΑΣΕΙ Σ 

Αριθμ. 2/721/ 20.07.2015 (1) 


Επέκταση του μέτρου της απαγόρευσης της αύξησης 
των αρνητικών θέσεων επί των μετοχών εισηγμένων 
στην αγορά αξιών του Χρηματιστηρίου Αθηνών και 
στην ΕΝΑ (Εναλλακτική Αγορά). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Την περίπτωση (ζ) της παραγράφου 1 του άρθρου 
78 του Ν. 1969/1991 (ΦΕΚ Α7167). 

2. Την παράγραφο 2 του άρθρου 13 του Ν. 2166/1993 
(ΦΕΚ Α'/137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α'/43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α7146). 

3. Το άρθρο 90 του «Κώδικα νομοθεσίας για την κυ¬ 
βέρνηση και τα κυβερνητικά όργανα» (Π.δ. 63/2005, ΦΕΚ 
Α798/22.4.2005). 


4. Τον Κανονισμό (ΕΕ) αριθμ. 236/2012 του Ευρωπαϊκού 
Κοινοβουλίου και του Συμβουλίου της 14ης Μαρτίου 
2012 για τις ανοικτές πωλήσεις και ορισμένες πτυχές 
των συμβολαίων ανταλλαγής πιστωτικής αθέτησης, ο 
οποίος τέθηκε σε ισχύ από την 1η Νοεμβρίου 2012 και 
τη διαδικασία που αυτός προβλέπει. 

5. Τις πρόσφατες εξελίξεις στο τραπεζικό και στο 
ευρύτερο οικονομικό πεδίο στην Ελλάδα και ειδικά 
την Π.Ν.Π. 84/18.07.2015, σύμφωνα με την οποία, παρά 
την άρση της τραπεζικής αργίας, απαιτείται απόφαση 
του Υπουργού Οικονομικών προκειμένου να αρθεί η 
απαγόρευση στις μεταφορές κεφαλαίων για την από¬ 
κτηση χρηματοπιστωτικών μέσων του άρθρου 5 του 
Ν. 3606/2007 (Α7195) μέσω οργανωμένων αγορών και 
πολυμερών μηχανισμών διαπραγμάτευσης ή επαγγελ- 
ματιών που διαθέτουν τέτοια χρηματοπιστωτικά μέσα, 
αποφασίζει ομόφωνα: 

Αρθρο 1 

Περιεχόμενο απαγόρευσης 

Απαγορεύονται οι συναλλαγές σε οποιοδήποτε χρη¬ 
ματοπιστωτικό μέσο οι οποίες οδηγούν σε αύξηση των 
αρνητικών θέσεων επί των μετοχών εισηγμένων στην 
αγορά αξιών του Χρηματιστηρίου Αθηνών και στην ΕΝΑ 
(Εναλλακτική Αγορά), στις οποίες η Αρμόδια Επιτροπή 
Κεφαλαιαγοράς είναι η Ελληνική Επιτροπή Κεφαλαια¬ 
γοράς, ανεξαρτήτως του τόπου κατάρτισης των ως άνω 
συναλλαγών (οργανωμένη αγορά, Πολυμερής Μηχανι¬ 
σμός Διαπραγμάτευσης - ΠΜΔ ή εξωχρηματιστηριακά), 
όπως αυτές οι συναλλαγές αναφέρονται στα άρθρα 
20.2.α και 20.2.β του Κανονισμού (ΕΕ) αριθμ. 236/2012. 

Αρθρο 2 
Ισχύς- Διάρκεια 

1. Η απόφαση αυτή τίθεται σε ισχύ από την 21 Ιουλίου 
2015 και ώρα 00:00 και ισχύει έως και 27 Ιουλίου 2015 
και ώρα 24:00. 

2. Από τις διατάξεις της παρούσας δεν προκαλείται 
δαπάνη σε βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2/722/27.07.2015 (2) 

Επέκταση του μέτρου της απαγόρευσης της αύξησης 
των αρνητικών θέσεων επί των μετοχών εισηγμένων 
στην αγορά αξιών του Χρηματιστηρίου Αθηνών και 
στην ΕΝΑ (Εναλλακτική Αγορά). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Την περίπτωση (ζ) της παραγράφου 1 του άρθρου 
78 του Ν. 1969/1991 (ΦΕΚ ΑΤΙ67). 

2. Την παράγραφο 2 του άρθρου 13 του Ν. 2166/1993 
(ΦΕΚ Α'/137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α'/43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α7146). 

3. Το άρθρο 90 του «Κώδικα νομοθεσίας για την κυ¬ 
βέρνηση και τα κυβερνητικά όργανα» (Π.δ. 63/2005, ΦΕΚ 
Α798/22.4.2005). 

4. Τον Κανονισμό (ΕΕ) αριθμ. 236/2012 του Ευρωπαϊκού 
Κοινοβουλίου και του Συμβουλίου της 14ης Μαρτίου 
2012 για τις ανοικτές πωλήσεις και ορισμένες πτυχές 
των συμβολαίων ανταλλαγής πιστωτικής αθέτησης, ο 
οποίος τέθηκε σε ισχύ από την 1η Νοεμβρίου 2012 και 
τη διαδικασία που αυτός προβλέπει. 

5. Τις πρόσφατες εξελίξεις στο τραπεζικό και στο ευρύ¬ 
τερο οικονομικό πεδίο στην Ελλάδα και ειδικά την Π.Ν.Π. 
84/18.07.2015, σύμφωνα με την οποία, παρά την άρση της 
τραπεζικής αργίας, απαιτείται απόφαση του Υπουργού 
Οικονομικών προκειμένου να αρθεί η απαγόρευση στις 
μεταφορές κεφαλαίων για την απόκτηση χρηματοπι¬ 
στωτικών μέσων του άρθρου 5 του Ν. 3606/2007 (Α'/195) 
μέσω οργανωμένων αγορών και πολυμερών μηχανισμών 
διαπραγμάτευσης ή επαγγελματιών που διαθέτουν τέ¬ 
τοια χρηματοπιστωτικά μέσα, αποφασίζει ομόφωνα: 

Άρθρο 1 

Περιεχόμενο απαγόρευσης 

Απαγορεύονται οι συναλλαγές σε οποιοδήποτε χρη¬ 
ματοπιστωτικό μέσο οι οποίες οδηγούν σε αύξηση των 
αρνητικών θέσεων επί των μετοχών εισηγμένων στην 
αγορά αξιών του Χρηματιστηρίου Αθηνών και στην ΕΝΑ 
(Εναλλακτική Αγορά), στις οποίες η Αρμόδια Επιτροπή 
Κεφαλαιαγοράς είναι η Ελληνική Επιτροπή Κεφαλαια¬ 
γοράς, ανεξαρτήτως του τόπου κατάρτισης των ως άνω 
συναλλαγών (οργανωμένη αγορά, Πολυμερής Μηχανι¬ 
σμός Διαπραγμάτευσης - ΠΜΔ ή εξωχρηματιστηριακά), 
όπως αυτές οι συναλλαγές αναφέρονται στα άρθρα 
20.2.α και 20.2. β του Κανονισμού (ΕΕ) αριθμ. 236/2012. 

Αρθρο 2 
Ισχύς- Διάρκεια 

1. Η απόφαση αυτή τίθεται σε ισχύ από την 28 Ιουλίου 
2015 και ώρα 00:00 και ισχύει έως και 3 Αυγούστου 2015 
και ώρα 24:00. 

2. Από τις διατάξεις της παρούσας δεν προκαλείται 
δαπάνη σε βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 


Αριθμ. 723/28.7.2015 (3) 

Συμπλήρωση της απόφασης 6/675/27.2.2014 (ΒΊ220/2014) 
«Παροχή Πίστωσης από Ανώνυμες Εταιρείες Παρο¬ 
χής Επενδυτικών Υπηρεσιών Υπηρεσιών» του Διοι¬ 
κητικού Συμβουλίου της Επιτροπής Κεφαλαιαγοράς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Λαμβάνοντας υπόψη: 

1. Το άρθρο 6 παρ. 4 του Ν. 4141/2013 «Επενδυτικά 
εργαλεία ανάπτυξης, παροχή πιστώσεων και άλλες δι¬ 
ατάξεις». 

2. Την απόφαση 6/675/27-2-2014 (Β71220/2014)) του Δι¬ 
οικητικού Συμβουλίου της Επιτροπής Κεφαλαιαγοράς 
«Παροχή Πίστωσης από Ανώνυμες Εταιρείες Παροχής 
Επενδυτικών Υπηρεσιών Υπηρεσιών». 

3. Την απόφαση 144/28.7.2015 (αρ. πρωτ.ΤτΕ 70/28.7.2015) 
της Επιτροπής Πιστωτικών και Ασφαλιστικών Θεμάτων 
της Τράπεζας της Ελλάδος. 

4. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του Π.δ. 63/2005 (ΦΕΚ 
Α'/98/22.4.2005), αποφασίζει ομόφωνα: 

Στην απόφαση 6/675/27.02.2014 (Β'/1220/2014) «Παροχή 
Πίστωσης από Ανώνυμες Εταιρείες Παροχής Επενδυ¬ 
τικών Υπηρεσιών Υπηρεσιών» προστίθεται νέο άρθρο 
10α, του Διοικητικού Συμβουλίου της Επιτροπής Κεφα¬ 
λαιαγοράς, ύστερα από το άρθρο 10, που έχει ως εξής: 

Άρθρο 10α 

1. Σε περίπτωση έκτακτων εξελίξεων, οι οποίες μπο¬ 
ρούν να θέσουν σε σοβαρό κίνδυνο την εύρυθμη λει¬ 
τουργία και την ακεραιότητα των χρηματοοικονομικών 
αγορών ή τη σταθερότητα ολόκληρου ή μέρους του 
χρηματοοικονομικού συστήματος, η Επιτροπή Κεφαλαι¬ 
αγοράς με απόφαση του Διοικητικού της Συμβουλίου, 
δύναται να αναστέλλει ολικά ή εν μέρει την Εφαρμογή 
των διατάξεων των άρθρων 2 παρ. 1 περ. ϋ και 5, για 
χρονικό διάστημα που δε θα υπερβαίνει τις 15 ημερο¬ 
λογιακές ημέρες. 

2. Επιτρέπεται η παράταση της παραπάνω αναστολής 
εφόσον ο παραπάνω κίνδυνος εξακολουθεί να υφίστα- 
ται. 

3. Η απόφαση της παραγράφου 1 πρέπει να γνωστο¬ 
ποιείται στην ημερήσιο τύπο και να αναρτάται στον 
ιστότοπο της Επιτροπής Κεφαλαιαγοράς». 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή ισχύει από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

-♦- 

Αριθμ. 11/720/16.7.2015 (4) 

Πιστοποίηση καταλληλότητας προσώπων που παρέχουν 
υπηρεσίες σύμφωνα με το άρθρο 14 του Ν. 3606/2007. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη τις διατάξεις: 

1. του άρθρου 14 του Ν. 3606/2007 (ΦΕΚ Α'/195/17.8.2007), 

όπως τροποποιήθηκε με το άρθρο 13 του Ν. 4141/2013 
(ΦΕΚ Α781/5.4.2013 ) και το άρθρο 10 του Ν. 4281/2014 
(ΦΕΚ Α7160/8.8.2014). 

2. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του Π.δ. 63/2005 (ΦΕΚ 
Α798/22.4.2005), αποφασίζει ομόφωνα: 

ΚΕΦΑΛΑΙΟ Α 

Πεδίο εφαρμογής - Γενικές αρχές 
Αρθρο 1 

Η παρούσα απόφαση εφαρμόζεται στις: 

(α) Ανώνυμες Εταιρείες Παροχής Επενδυτικών Υπη¬ 
ρεσιών (ΑΕΠΕΥ) του σημείου 2 του άρθρου 2 του 
Ν. 3606/2007 (ΦΕΚ Α7195), 

(β) Ανώνυμες Εταιρείες Επενδυτικής Διαμεσολάβησης 
(ΑΕΕΔ) του άρθρου 36 του Ν. 3606/2007(ΦΕΚ ΑΤΙ95), 
(γ) Ανώνυμες Εταιρείες Διαχείρισης Αμοιβαίων Κε¬ 
φαλαίων (ΑΕΔΑΚ) και Ανώνυμες Εταιρείες Επενδύσεων 
Μεταβλητού Κεφαλαίου (ΑΕΕΜΚ) της περιπτώσεως γ’ 
του άρθρου 3 και του άρθρου 4 του Ν. 4099/2012 αντι- 
στοίχως (ΦΕΚ Α7250), 

(δ) Ανώνυμες Εταιρείες Επενδύσεων Χαρτοφυλακίου 
(ΑΕΕΧ) του άρθρου 27 του Ν. 3371/2005 (ΦΕΚ Α7178), 
(ε) Ανώνυμες Εταιρείες Διαχείρισης Οργανισμών Εναλ¬ 
λακτικών Επενδύσεων (ΑΕΔΟΕΕ) της υποπερίπτωσης 
ββ’ της περιπτώσεως β’ της παραγράφου 1 του άρθρου 
4 του Ν. 4209/2013 (ΦΕΚ Α7253) οι οποίες διαχειρίζο¬ 
νται Οργανισμούς Εναλλακτικών Επενδύσεων (ΟΕΕ) το 
ενεργητικό των οποίων επενδύεται μεταξύ άλλων σε 
κινητές αξίες και παράγωγα χρηματοπιστωτικά μέσα 
καθώς και στις ΑΕΔΟΕΕ οι οποίες παρέχουν επιπροσθέ- 
τως υπηρεσίες λήψης και διαβίβασης εντολών, παροχής 
επενδυτικών συμβουλών και διαχείρισης χαρτοφυλακίου 
πελατών, σύμφωνα με την παράγραφο 4 του άρθρου 
6 του Ν. 4209/2013 (ΦΕΚ Α7253) οι οποίες έχουν λάβει 
άδεια και εποπτεύονται από την Επιτροπή Κεφαλαια¬ 
γοράς (εφεξής «Εταιρείες»). 

Αρθρο 2 

1. Οι Εταιρείες απασχολούν, κατά την παροχή των 
υπηρεσιών: 

(α) της λήψης και διαβίβασης εντολών, 

(β) της εκτέλεσης εντολών για λογαριασμό πελατών, 
(γ) της παροχής επενδυτικών συμβουλών, 

(δ) της διαχείρισης χαρτοφυλακίων, 

(ε) της έρευνας στον τομέα των επενδύσεων και της 
χρηματοοικονομικής ανάλυσης, 

(στ) της διάθεσης μεριδίων ή μετοχών ΟΣΕΚΑ ή άλλων 
οργανισμών συλλογικών επενδύσεων, 

(ζ) της εκκαθάρισης συναλλαγών επί χρηματοπιστω¬ 
τικών μέσων, 

μόνον πρόσωπα που διαθέτουν Πιστοποιητικό Καταλ¬ 
ληλότητας (στο εξής: «Πιστοποιητικό»), που εκδίδεται 
σύμφωνα με τις διατάξεις της παρούσας, με την επιφύ¬ 
λαξη των οριζομένων στο άρθρο 17. 

Η ως άνω υποχρέωση αφορά επίσης την, δυνάμει 
της παραγράφου 4 του άρθρου 7 του Ν. 4099/2012, 
απασχόληση ή συνεργασία με φυσικά πρόσωπα για τη 
διάθεση μεριδίων ή μετοχών ΟΣΕΚΑ ή άλλων οργανι¬ 
σμών συλλογικών επενδύσεων. 

2. Κάτοχος Πιστοποιητικού Καταλληλότητας το οποίο 
έχει χορηγηθεί από την Τράπεζα της Ελλάδος σύμφωνα 


με σχετική Κοινή απόφαση του Διοικητή της Τράπεζας 
της Ελλάδος και του Διοικητικού Συμβουλίου της Επι¬ 
τροπής Κεφαλαιαγοράς και είναι σε ισχύ, δεν απαιτείται, 
για την απασχόλησή του σε ή τη συνεργασία του με 
τις Εταιρείες στην παροχή των ανωτέρω υπηρεσιών, 
να αποκτήσει Πιστοποιητικό που χορηγείται από την 
Επιτροπή Κεφαλαιαγοράς. 

3. Οι Εταιρείες υιοθετούν κατάλληλους μηχανισμούς 
και διαδικασίες ώστε να διασφαλίζεται η ευχερής ταυ¬ 
τοποίηση των απασχολούμενων προσώπων και ο έλεγ¬ 
χος επαγγελματικής καταλληλότητας τους από τις ίδιες 
τις Εταιρείες αλλά και την Επιτροπή Κεφαλαιαγοράς, 
σύμφωνα με τα οριζόμενα στην παρούσα απόφαση. 

4. Υπάλληλοι και στελέχη υποκαταστημάτων ελλη¬ 
νικών ΑΕΠΕΥ σε άλλο κράτος-μέλος της Ευρωπαϊκής 
Ένωσης, εφόσον δεν δραστηριοποιούνται στην ελληνική 
αγορά, εξαιρούνται της υποχρέωσης κατοχής του Πι¬ 
στοποιητικού της παραγράφου 1, υπό την προϋπόθεση 
ότι είναι κάτοχοι ισοδύναμου Πιστοποιητικού Καταλ¬ 
ληλότητας που έχει εκδοθεί ή αναγνωριστεί από την 
αρμόδια εποπτική αρχή του κράτους-μέλους στο οποίο 
έχει την έδρα του το υποκατάστημα. Το πιστοποιητικό 
υποβάλλεται σε επίσημη μετάφραση στην Επιτροπή 
Κεφαλαιαγοράς συνοδευόμενο από βεβαίωση της αρ¬ 
μόδιας εποπτικής αρχής από την οποία προκύπτουν οι 
υπηρεσίες που επιτρέπεται να παρέχει ο κάτοχός του. 

5. Οι Εταιρείες τηρούν ονομαστικό αρχείο των πι¬ 
στοποιημένων προσώπων που απασχολούν ή με τα 
οποία συνεργάζονται, με ένδειξη του χρόνου έκδοσης 
του Πιστοποιητικού και του χρόνου έναρξης και δια¬ 
κοπής της παροχής των συγκεκριμένων υπηρεσιών. Οι 
Εταιρείες προβαίνουν επίσης σε όλες τις απαραίτητες 
ενέργειες έτσι ώστε να ανανεώνεται έγκαιρα η ισχύς 
του Πιστοποιητικού των προσώπων που απασχολούν ή 
με τα οποία συνεργάζονται, σύμφωνα με τις διατάξεις 
του άρθρου 20. Η καταχώρηση απασχολούμενου ή συ- 
νεργαζόμενου προσώπου στο αρχείο διατηρείται για 
τουλάχιστον πέντε (5) έτη από το χρόνο στον οποίο 
το ανωτέρω πρόσωπο έχει παύσει να παρέχει τις υπη¬ 
ρεσίες για λογαριασμό της Εταιρείας. 

6. Στην ιστοσελίδα των Εταιρειών τηρείται από 
1.10.2015 πίνακας πιστοποιημένων προσώπων, με αναφο¬ 
ρά στο είδος του πιστοποιητικού και το χρόνο κτήσης 
του, ο οποίος ενημερώνεται περιοδικά. 

Αρθρο 3 

1. Το Πιστοποιητικό, ανάλογα με τον τύπο του, αντι¬ 
στοιχεί στην παροχή των υπηρεσιών της παραγράφου 1 
του άρθρου 2, ως εξής: 

(αΐ) Λήψη και διαβίβαση εντολών σε κινητές αξίες. Το 
Πιστοποιητικό αφορά στην επενδυτική υπηρεσία της λή¬ 
ψης και διαβίβασης εντολών και της εκτέλεσης εντολών 
για λογαριασμό τρίτων των παραγράφων 1(α) και 1(β) 
του άρθρου 4 του Ν. 3606/2007 επί των χρηματοπιστω¬ 
τικών μέσων των παραγράφων (α), (β) και (γ) του άρθρου 
5 του Ν. 3606/2007 (κινητές αξίες, μερίδια οργανισμών 
συλλογικών επενδύσεων, τίτλοι χρηματαγοράς). 

(α2) Λήψη και διαβίβαση εντολών σε παράγωγα προϊό¬ 
ντα. Το Πιστοποιητικό αφορά στην επενδυτική υπηρεσία 
της λήψης και διαβίβασης εντολών και της εκτέλεσης 
εντολών για λογαριασμό τρίτων των παραγράφων 1(α) 
και 1(β) του άρθρου 4 του Ν. 3606/2007 επί των χρημα¬ 
τοπιστωτικών μέσων των παραγράφων (δ), (ε), (στ), (ζ), 

(η), (θ) και (ι) του άρθρου 5 του Ν. 3606/2007 (παράγωγα 
προϊόντα). 

(βΐ) Παροχή επενδυτικών συμβουλών σε κινητές αξί¬ 
ες. Το Πιστοποιητικό αφορά στην επενδυτική υπηρεσία 
της παροχής συμβουλών της παραγράφου 1(ε) του άρ¬ 
θρου 4 του Ν. 3606/2007 επί των χρηματοπιστωτικών 
μέσων των παραγράφων (α), (β) και (γ) του άρθρου 5 
του Ν. 3606/2007 (κινητές αξίες, μερίδια οργανισμών 
συλλογικών επενδύσεων, τίτλοι χρηματαγοράς). 

(β) Παροχή επενδυτικών συμβουλών. Το Πιστοποιη¬ 
τικό αφορά στην επενδυτική υπηρεσία της παροχής 
συμβουλών της παραγράφου 1(ε) του άρθρου 4 του 
Ν. 3606/2007 επί των χρηματοπιστωτικών μέσων του 
άρθρου 5 του Ν. 3606/2007. 

(γ) Διαχείριση χαρτοφυλακίων. Το Πιστοποιητικό αφο¬ 
ρά στην επενδυτική υπηρεσία της διαχείρισης χαρτο¬ 
φυλακίων πελατών της παραγράφου 1(δ) του άρθρου 
4 του Ν. 3606/2007 επί των χρηματοπιστωτικών μέσων 
του άρθρου 5 του Ν. 3606/2007 και στη διαχείριση χαρ¬ 
τοφυλακίου συλλογικών επενδύσεων από τις εταιρείες 
του άρθρου 1 στοιχεία (γ) ως (ε). 

(δ) Εκπόνηση αναλύσεων σχετικά με χρηματοπιστω¬ 
τικά μέσα ή εκδότες. Το Πιστοποιητικό αφορά στην 
υπηρεσία της έρευνας στον τομέα των επενδύσεων και 
της χρηματοοικονομικής ανάλυσης της παραγράφου 
2(ε) του άρθρου 4 του Ν. 3606/2007 επί των χρημα¬ 
τοπιστωτικών μέσων του άρθρου 5 του Ν. 3606/2007. 

(ε) Διάθεση μεριδίων ή μετοχών ΟΣΕΚΑ ή άλλων ορ¬ 
γανισμών συλλογικών επενδύσεων. Το Πιστοποιητικό 
αφορά στη διάθεση μεριδίων αμοιβαίων κεφαλαίων ή 
μετοχών ΟΣΕΚΑ ή και άλλων οργανισμών συλλογικών 
επενδύσεων. 

(στί) Εκκαθάριση συναλλαγών επί κινητών αξιών. Το 
Πιστοποιητικό αφορά στην υπηρεσία του καθορισμού 
θέσεων, συμπεριλαμβανομένου του υπολογισμού των 
καθαρών υποχρεώσεων που προκύπτουν από τη διενέρ¬ 
γεια συναλλαγών επί κινητών αξιών και της διασφάλισης 
της διαθεσιμότητας των χρηματοπιστωτικών μέσων, 
των ρευστών διαθεσίμων ή και των δύο για την κάλυψη 
της έκθεσης που προκύπτει από τις εν λόγω θέσεις. 

(στ2) Εκκαθάριση συναλλαγών επί παραγώγων. Το 
Πιστοποιητικό αφορά στην υπηρεσία του καθορισμού 
θέσεων, συμπεριλαμβανομένου του υπολογισμού των 
καθαρών υποχρεώσεων που προκύπτουν από τη διενέρ¬ 
γεια συναλλαγών επί παραγώγων και της διασφάλισης 
της διαθεσιμότητας των χρηματοπιστωτικών μέσων, 
των ρευστών διαθεσίμων ή και των δύο για την κάλυψη 
της έκθεσης που προκύπτει από τις εν λόγω θέσεις. 

2. Το Πιστοποιητικό (δ) παρέχει επιπλέον τη δυνατό¬ 
τητα παροχής των υπηρεσιών που καλύπτουν τα Πιστο¬ 
ποιητικά (αΐ), (α2), (βΐ), (β), (γ) και (ε). Το Πιστοποιητικό 
(γ) παρέχει επιπλέον και τη δυνατότητα παροχής των 
υπηρεσιών που καλύπτουν τα Πιστοποιητικά (αΐ), (α2), 
(βΐ), (β) και (ε). Το Πιστοποιητικό (β) παρέχει επιπλέον 
και τη δυνατότητα παροχής των υπηρεσιών που καλύ¬ 
πτουν τα Πιστοποιητικά (αΐ), (α2), (βΐ) και (ε). Το Πιστο¬ 
ποιητικό (βΐ) παρέχει επιπλέον τη δυνατότητα παροχής 
των υπηρεσιών που καλύπτει το Πιστοποιητικό (αΐ) και 
(ε). Το Πιστοποιητικό (α2) παρέχει επιπλέον και τη δυ¬ 
νατότητα παροχής των υπηρεσιών που καλύπτουν τα 
Πιστοποιητικά (αΐ) και (ε). Το Πιστοποιητικό (αΐ) παρέχει 
επιπλέον και τη δυνατότητα παροχής των υπηρεσιών 
που καλύπτει το Πιστοποιητικό (ε). 


Αρθρο 4 

1. Πιστοποιητικό χορηγείται από την Επιτροπή Κεφα¬ 
λαιαγοράς, εφόσον το υποψήφιο πρόσωπο: 

(α) έχει συμπληρώσει το 18ο έτος ηλικίας, 

(β) πληροί τις ελάχιστες προϋποθέσεις προσωπικής 
αξιοπιστίας, ακεραιότητας και ήθους σύμφωνα με τα 
οριζόμενα στο Κεφάλαιο Β, 

(γ) έχει συμμετάσχει με επιτυχία στις Εξετάσεις Πι¬ 
στοποίησης σύμφωνα με τα οριζόμενα στα άρθρα 11 
έως 14 ή στο Σεμινάριο Πιστοποίησης και τη σχετική 
με αυτό γραπτή εξέταση σύμφωνα με τα οριζόμενα στο 
άρθρο 16 ή εμπίπτει στην περίπτωση του άρθρου 15 και 
(δ) έχει καταβάλει στην Επιτροπή Κεφαλαιαγοράς τέ¬ 
λος Πιστοποίησης που ανέρχεται σε εκατό ευρώ (€ 100). 

2. Η ισχύς Πιστοποιητικού που έχει χορηγηθεί από την 
Επιτροπή Κεφαλαιαγοράς ανανεώνεται, σύμφωνα με τη 
διαδικασία που περιγράφεται στο άρθρο 20, από την 
Επιτροπή Κεφαλαιαγοράς, ανεξάρτητα αν το πιστοποι¬ 
ημένο πρόσωπο απασχολείται σε Εταιρεία του άρθρου 
1 κατά το χρόνο ανανέωσης. Για την ανανέωση ισχύος 
Πιστοποιητικού χορηγείται νέο Πιστοποιητικό. 

ΚΕΦΑΛΑΙΟ Β 

Ελάχιστα εχέγγυο προσωπικής αξιοπιστίας 
Άρθρο 5 

1. Δεν χορηγείται Πιστοποιητικό, εάν: 

■ (α) τα ενδιαφερόμενο πρόσωπα έχουν καταδικα¬ 
στεί τελεσίδικα για αδικήματα που συνιστούν κώλυμα 
διορισμού σε θέση δημοσίου υπαλλήλου, σύμφωνα με 
τα σχετικώς οριζόμενα στην παράγραφο 1 του άρθρου 
8 του Ν. 3528/2007 (ΦΕΚ Α726/2007), ή έχουν απολυθεί 
από άλλη θέση για πειθαρχικούς λόγους σύμφωνα με 
τον ίδιο ως άνω νόμο, ή έχουν καταδικαστεί τελεσίδι¬ 
κα για αδικήματα των άρθρων 398 ή 406 του Ποινικού 
Κώδικα ή της νομοθεσίας για την προστασία της κε¬ 
φαλαιαγοράς από πράξεις προσώπων που κατέχουν 
προνομιακές πληροφορίες και πράξεις χειραγώγησης 
της αγοράς (ν. 3340/2005 ΦΕΚ Α'/112 και προϊσχύσαντες 
Ν. 3632/1928, άρθρο 34, Ν. 1969/1991 άρθρο 71 παρ. 1, 
Ν. 1806/1988 άρθρο 33, ανάλογα με το χρόνο τέλεσης 
του αδικήματος) και της νομοθεσίας για την πρόληψη 
χρησιμοποίησης του χρηματοπιστωτικού συστήματος 
με σκοπό την νομιμοποίηση εσόδων από εγκληματικές 
δραστηριότητες (Ν. 3691/2008, ΦΕΚ Α'/166, και προϊ- 
σχύσας Ν. 2331/1995, ΦΕΚ Α'/173, ανάλογα με τον χρόνο 
τέλεσης του αδικήματος), 

(β) έχει επιβληθεί στα ενδιαφερόμενο πρόσωπα χρη¬ 
ματικό πρόστιμο σωρευτικά τουλάχιστον δέκα χιλιάδων 
ευρώ (€ 10.000), για το οποίο έχει παρέλθει η προθεσμία 
προσφυγής ενώπιον των δικαστηρίων ή για το οποίο 
έχει εκδοθεί τελεσίδικη δικαστική απόφαση, που απορ¬ 
ρίπτει την προσφυγή, για παράβαση: 

(βα) των Κανονισμών και Κωδίκων Δεοντολογίας που 
αφορούν στον χρηματοοικονομικό τομέα, και ιδίως - 
εφαρμοζομένων ανάλογα με τον χρόνο τέλεσης της 
παράβασης - της υπουργικής απόφασης 2263/Β.500/ 
24-4-97 «Κώδικας δεοντολογίας επιχειρήσεων παρο¬ 
χής Επενδυτικών Υπηρεσιών (ΕΠΕΥ)» (ΦΕΚ Β'/340), της 
υπουργικής απόφασης 15/1998 (ΦΕΚ Β'/1257), και της 
απόφασης 2/132/19.5.1998 «Κώδικας Δεοντολογίας Εται¬ 
ρειών Διαχείρισης Αμοιβαίων Κεφαλαίων (ΑΕΔΑΚ) και 
Εταιρειών Επενδύσεων Χαρτοφυλακίου (ΕΕΧ)» της Επι- 

τροπής Κεφαλαιαγοράς (ΦΕΚ Β'/615), και όπως αντικατα- 
στάθηκαν και ισχύουν, και ειδικότερα της 1/452/1.11.2007 
απόφασης του Διοικητικού Συμβουλίου της Επιτροπής 
Κεφαλαιαγοράς « Κανόνες Συμπεριφοράς ΑΕΠΕΥ» (ΦΕΚ 
Β'/2136), της 1/462/7.2.2008 απόφασης του Διοικητικού 
Συμβουλίου της Επιτροπής Κεφαλαιαγοράς «Κανονισμός 
Συμπεριφοράς ΑΕΔΑΚ και ΑΕΕΧ» (ΦΕΚ Β'/297), της από¬ 
φασης 15/633/20.12.2012 του Διοικητικού Συμβουλίου της 
Επιτροπής Κεφαλαιαγοράς «Οργανωτικές απαιτήσεις 
για τη λειτουργία των ΑΕΔΑΚ, σύγκρουση συμφερό¬ 
ντων, κανονισμός συμπεριφοράς, διαχείριση κινδύνων 
και περιεχόμενο της σύμβασης μεταξύ θεματοφύλα- 
κα και εταιρείας διαχείρισης» (ΦΕΚ Β"/12/10.1.2013), της 
3/460/10.1.2008 απόφασης του Διοικητικού Συμβουλίου 
της Επιτροπής Κεφαλαιαγοράς - Κανονισμός Αναδοχών 
(ΦΕΚ Β'/97) και της Απόφασης 5/204/2000 της Επιτρο¬ 
πής Κεφαλαιαγοράς (ΦΕΚ Β"/1487), όπως ισχύει, 

(ββ) των διατάξεων του Ν. 3340/2005, καθώς και 
των προϊσχυσάντων Ν. 1969/1991 άρθρο 72, και του 
Π.δ. 53/1992, ανάλογα με το χρόνο τέλεσης της παρά¬ 
βασης, 

(βγ) των διατάξεων του Ν. 3691/2008 και του προϊ- 
σχύσαντος Ν. 2331/1995 ανάλογα με τον χρόνο τέλεσης 
της παράβασης, 

(βδ) της παραγράφου 1 του άρθρου 8 του Ν. 3606/2007 
και της προϊσχυσάσης παραγράφου 1 του άρθρου 4 
του Ν. 2396/1996 ανάλογα με τον χρόνο τέλεσης της 
παράβασης, 

(βε) των διατάξεων του κατ’ εξουσιοδότηση Κανο¬ 
νισμού (ΕΕ) 231/2013 της Ευρωπαϊκής Επιτροπής προς 
συμπλήρωση της οδηγίας 2011/61/ΕΕ του Ευρωπαϊκού 
Κοινοβουλίου και του Συμβουλίου όσον αφορά τις εξαι¬ 
ρέσεις, τους γενικούς όρους λειτουργίας, τους θεματο- 
φύλακες, τη μόχλευση, τη διαφάνεια και την εποπτεία. 

2. Οι αρνητικές προϋποθέσεις της προηγούμενης πα¬ 
ραγράφου καλύπτουν και τις περιπτώσεις εκείνες που η 
αναφερόμενη ή αντίστοιχη παράβαση έχει λάβει χώρα 
εκτός της ελληνικής επικράτειας, ή η αντίστοιχη κύρωση 
ή καταδίκη έχει επιβληθεί από αρμόδιες αρχές ή όργανα 
άλλης χώρας, καθώς επίσης και στις περιπτώσεις στις 
οποίες αρμόδια αρχή ή αρμόδιο όργανο άλλης χώρας 
έχει αρνηθεί να παράσχει ή έχει ανακαλέσει αντίστοι¬ 
χο Πιστοποιητικό Καταλληλότητας από ενδιαφερόμενο 
πρόσωπα για λόγους που συνδέονται με την εν γένει 
προσωπική αξιοπιστία του ενδιαφερομένου. 

Άρθρο 6 

Η Επιτροπή Κεφαλαιαγοράς μπορεί, στην περίπτωση 
που συντρέχουν οι προϋποθέσεις του άρθρου 5, να 
χορηγεί, με την επιφύλαξη του άρθρου 4, Πιστοποιητικό 
εφόσον έχουν παρέλθει πέντε (5) έτη από την επιβολή 
της αντίστοιχης κύρωσης, λαμβανομένης ιδίως υπόψη 
της φύσης και της σοβαρότητας της παράβασης, στην 
οποία είχε υποπέσει το ενδιαφερόμενο πρόσωπο, του 
βαθμού συσχέτισης της παράβασης με το αντικείμενο 
του αιτουμένου πιστοποιητικού και ειδικά του είδους 
της υπηρεσίας που αυτό αφορά, τυχόν άλλης σχετικής 
καταδίκης, κύρωσης ή ποινής που έχουν επιβληθεί στο 
ενδιαφερόμενο πρόσωπο και τυχόν άλλων σχετικών 
εκκρεμών διώξεων οιασδήποτε φύσεως (ποινικής, διοι¬ 
κητικής ή πειθαρχικής) που εκκρεμούν κατά του ενδια¬ 
φερομένου προσώπου. 


Αρθρο 7 

Προς εξέταση της συνδρομής των στοιχείων (α) και (β) 
της παραγράφου 1 του άρθρου 5, υποβάλλονται ατομικά 
ή μέσω της εργοδότριας Εταιρείας υπεύθυνη δήλω¬ 
ση- εξουσιοδότηση του υποψήφιου προς Πιστοποίηση 
προσώπου για αναζήτηση αντίγραφου ποινικού μητρώου 
γενικής χρήσης καθώς και υπεύθυνη δήλωση περί μη 
άσκησης ποινικής διώξεως. 

ΚΕΦΑΛΑΙΟ Γ 

Ελάχιστες τυπικές προϋποθέσεις καταλληλότητας 
για τη συμμετοχή στις Εξετάσεις 
και το Σεμινάριο Πιστοποίησης 

Αρθρο 8 

Οι τυπικές προϋποθέσεις καταλληλότητας (τυπικά 
προσόντα) για τη συμμετοχή των υποψήφιων στις Εξε¬ 
τάσεις Πιστοποίησης των άρθρων 11-14, κατά περίπτωση, 
είναι οι εξής: 

1. Για τα Πιστοποιητικά (αΐ), (α2), (ε), (στί) ή (στ2) του 
άρθρου 3, οι υποψήφιοι κατέχουν Απολυτήριο Λυκείου. 

2. Για τα Πιστοποιητικά (βΐ) και (β), οι υποψήφιοι κα¬ 
τέχουν: 

(α) Πτυχίο Ανώτατου Εκπαιδευτικού Ιδρύματος (ΑΕΙ) ή 
Τεχνολογικού Εκπαιδευτικού Ιδρύματος (ΤΕΙ) ή, κατά την 
κρίση της Επιτροπής Κεφαλαιαγοράς, άλλο εκπαιδευτι¬ 
κό τίτλο ισοδύναμου μεταλυκειακού φορέα εκπαίδευσης 
τριετούς τουλάχιστον διάρκειας, και 
(β) αποδεδειγμένη εργασιακή εμπειρία ως εξής: 

(βα) έξι τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε 
καθεστώς μερικής απασχόλησης στον χρηματοπιστω¬ 
τικό τομέα μετά την απόκτηση του τίτλου σπουδών, ή 
εναλλακτικά 

(ββ) έξι τουλάχιστον μήνες σε καθεστώς πλήρους απα¬ 
σχόλησης ή τον αντίστοιχο συνολικά χρόνο σε καθε¬ 
στώς μερικής απασχόλησης ως ασκούμενοι στη συγκε¬ 
κριμένη υπηρεσία ή δραστηριότητα μετά την απόκτηση 
του τίτλου σπουδών, σύμφωνα με τα προβλεπόμενα 
στο Κεφάλαιο Ε. 

Εναλλακτικά των προϋποθέσεων (α) και (β) παραπάνω, 
οι υποψήφιοι μπορούν να συμμετέχουν στις Εξετάσεις 
εφόσον διαθέτουν Απολυτήριο Λυκείου και αποδεδειγ¬ 
μένη εργασιακή εμπειρία επτά (7) τουλάχιστον ετών 
σε καθεστώς πλήρους απασχόλησης ή τον αντίστοιχο 
συνολικά χρόνο σε καθεστώς μερικής απασχόλησης 
στον χρηματοπιστωτικό τομέα. 

3. Για τα Πιστοποιητικά (γ) και (δ) οι υποψήφιοι κα¬ 
τέχουν: 

(α) Πτυχίο οικονομικής ή θετικής κατεύθυνσης Ανώ¬ 
τατου Εκπαιδευτικού Ιδρύματος ή Τεχνολογικού Εκπαι¬ 
δευτικού Ιδρύματος ή, κατά την κρίση της Επιτροπής 
Κεφαλαιαγοράς, άλλο εκπαιδευτικό τίτλο ισοδύναμου 
μεταλυκειακού φορέα εκπαίδευσης τριετούς τουλάχι¬ 
στον διάρκειας οικονομικής ή θετικής κατεύθυνσης, και 
(β) αποδεδειγμένη εργασιακή εμπειρία ως εξής: 

(βα) δώδεκα τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε κα¬ 
θεστώς μερικής απασχόλησης στον χρηματοπιστωτικό 
τομέα, μετά την απόκτηση του τίτλου σπουδών, ή 
(ββ) δώδεκα τουλάχιστον μήνες σε καθεστώς πλή¬ 
ρους απασχόλησης ή τον αντίστοιχο συνολικά χρόνο 
σε καθεστώς μερικής απασχόλησης ως ασκούμενοι στη 

συγκεκριμένη υπηρεσία ή δραστηριότητα, μετά την από¬ 
κτηση του τίτλου σπουδών, σύμφωνα με τα προβλεπό- 
μενα στο Κεφάλαιο Ε, ή 

(βγ) έξι τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε κα¬ 
θεστώς μερικής απασχόλησης στον χρηματοπιστωτικό 
τομέα, μετά την απόκτηση μεταπτυχιακού τίτλου σπου¬ 
δών οικονομικής ή χρηματοοικονομικής κατεύθυνσης, ή 
(βδ) έξι τουλάχιστον μήνες σε καθεστώς πλήρους 
απασχόλησης ή τον αντίστοιχο συνολικά χρόνο σε 
καθεστώς μερικής απασχόλησης ως ασκούμενοι στη 
συγκεκριμένη υπηρεσία ή δραστηριότητα, μετά την 
απόκτηση μεταπτυχιακού τίτλου σπουδών οικονομικής 
ή χρηματοοικονομικής κατεύθυνσης. 

Άρθρο 9 

Η συμμετοχή στο Σεμινάριο Πιστοποίησης (αΐ) ή (ε) 
ή (στί) ή (στ2) του άρθρου 16 επιτρέπεται εφόσον το 
υποψήφιο πρόσωπο έχει Απολυτήριο Λυκείου και προϋ¬ 
πηρεσία τουλάχιστον δώδεκα (12) μηνών στην υπηρεσία 
της «Λήψης και Διαβίβασης Εντολών σε Κινητές Αξίες» 
ή, αντίστοιχα, στην υπηρεσία «Διάθεσης μεριδίων ή με¬ 
τοχών ΟΣΕΚΑ ή άλλων οργανισμών συλλογικών επενδύ¬ 
σεων» ή στην υπηρεσία της «Εκκαθάρισης συναλλαγών», 
σύμφωνα με το άρθρο 17. 

Άρθρο 10 

1. Προς επιβεβαίωση των τυπικών προσόντων προ¬ 
σκομίζονται σωρευτικά: 

(α) αναλυτική βεβαίωση προϋπηρεσίας από τον ερ¬ 
γοδότη ή βεβαίωση συνεργασίας υπέχουσα θέση υπεύ¬ 
θυνης δήλωσης του Ν. 1599/1986, στην οποία περιγρά- 
φεται αναλυτικά και με ευκρίνεια το αντικείμενο και 
το χρονικό διάστημα απασχόλησης του υποψηφίου και 
αναφέρεται ο Αριθμός Μητρώου Εργοδότη, 

(β) βεβαίωση ασφαλιστικού φορέα για το αντίστοιχο 
ως άνω χρονικό διάστημα από την οποία προκύπτει η 
σχέση απασχόλησης του υποψήφιου με την εταιρεία 
που εξέδωσε τη βεβαίωση προϋπηρεσίας ή ο κλάδος 
απασχόλησης του υποψήφιου σε περίπτωση συνεργα¬ 
σίας, 

(γ) αναλυτικό βιογραφικό σημείωμα, και 
(δ) αντίγραφο για κάθε τίτλο σπουδών. 

2. Η επαγγελματική εμπειρία των υποψηφίων προ¬ 
έρχεται από πραγματική απασχόληση ή συνεργασία 
με εταιρεία του Ν. 3606/2007 ή του Ν. 4099/2012 ή με 
πιστωτικό ίδρυμα του Ν. 4261/2014 ή με άλλη εταιρεία 
του χρηματοπιστωτικού τομέα ή από απασχόληση με 
αντικείμενο την παροχή των υπηρεσιών του άρθρου 4 
του Ν. 3606/2007 στο Δημόσιο ή σε φορέα του ευρύ¬ 
τερου Δημοσίου τομέα ή σε ιδιωτικές εταιρείες στην 
Ελλάδα ή το εξωτερικό. 

3. Στο πλαίσιο εφαρμογής των άρθρων 5, 8 και 9, η 
Επιτροπή Κεφαλαιαγοράς, εφόσον κρίνει απαραίτητο, 
μπορεί να προβαίνει στις εξής ενέργειες: 

(α) ζητεί από την Εταιρεία και το εκάστοτε ενδιαφε¬ 
ρόμενο πρόσωπο διευκρινίσεις, 

(β) ζητεί συστατικές επιστολές, και 
(γ) επικοινωνεί και ζητεί πληροφορίες από αρχές ή 
άλλες υπηρεσίες ή οργανισμούς στην Ελλάδα και το 
εξωτερικό, προκειμένου να επιβεβαιώσει ή διευκρινίσει 
την συνδρομή των προϋποθέσεων προσωπικής αξιο¬ 
πιστίας των υποψήφιων για πιστοποίηση προσώπων. 


ΚΕΦΑΛΑΙΟ Δ 

Εξετάσεις και Σεμινάριο Πιστοποίησης 
Αρθρο 11 

1. Οι Εξετάσεις Πιστοποίησης (αΐ), (α2), (βΐ), (β), (γ), (δ), 
(ε), (στί) και (στ2) διενεργούνται συντονισμένα τουλά¬ 
χιστον μια φορά κάθε έτος. 

2. Η Επιτροπή Κεφαλαιαγοράς με απόφασή της διε¬ 
νεργεί εξετάσεις ή αναθέτει, βάσει κοινής απόφασης με 
την Τράπεζα της Ελλάδος, τη διενέργεια των εξετάσε¬ 
ων στο Ελληνικό Τραπεζικό Ινστιτούτο της Ελληνικής 
Ένωσης Τραπεζών ή στο Χρηματιστήριο Αθηνών και σε 
συνδεδεμένες με αυτό εταιρείες ή σε Τμήμα Χρηματο¬ 
οικονομικής Επιστήμης ΑΕΙ ή σε Τμήμα Οικονομικής Επι¬ 
στήμης ΑΕΙ ή σε Τμήμα Διοίκησης Επιχειρήσεων ΑΕΙ ή σε 
άλλο ανεξάρτητο - μη συνδεδεμένο με Εταιρεία υποκεί¬ 
μενη στις υποχρεώσεις του άρθρου 14 του Ν. 3606/2007 
- φορέα αντίστοιχης επάρκειας εφόσον παρέχονται τα 
εχέγγυο για την ομαλή διεξαγωγή των Εξετάσεων Πι¬ 
στοποίησης. Προς κρίση της επάρκειας ενδιαφερομένου 
για τη διοργάνωση Εξετάσεων Πιστοποίησης φορέα, η 
Επιτροπή Κεφαλαιαγοράς και η Τράπεζα της Ελλάδος 
εξετάζουν, μεταξύ άλλων, την υλικοτεχνική υποδομή του 
και τις εσωτερικές διαδικασίες του που σχετίζονται με 
τη διοργάνωση εξετάσεων. 

Αρθρο 12 

1. Οι Εξετάσεις Πιστοποίησης περιλαμβάνουν δύο δια- 
κριτά τμήματα. Το πρώτο τμήμα φέρει τον τίτλο «Νομο¬ 
θετικό Πλαίσιο Κεφαλαιαγοράς» και καλύπτει εξεταστέα 
ύλη που αφορά στο κανονιστικό πλαίσιο λειτουργίας 
της κεφαλαιαγοράς. Το δεύτερο τμήμα φέρει τον τίτλο 
«Ειδικά Θέματα Κεφαλαιαγοράς» και καλύπτει εξετα¬ 
στέα ύλη που περιλαμβάνει ειδικά θέματα σχετικά με 
την παροχή της υπηρεσίας για την οποία χορηγείται 
το Πιστοποιητικό. 

2. Το τμήμα «Νομοθετικό Πλαίσιο Κεφαλαιαγοράς» και 
το τμήμα «Ειδικά Θέματα Κεφαλαιαγοράς» αποτελούν 
αντικείμενο αυτοτελούς εξέτασης. 

3. Το τμήμα «Ειδικά Θέματα Κεφαλαιαγοράς» αποτε- 
λείται από επιμέρους ενότητες που εξετάζονται αυτο- 
τελώς και αντιστοιχούν σε κάθε Πιστοποιητικό, ως εξής: 

• για το Πιστοποιητικό (αΐ): ειδικά θέματα (αΐ), 

• για το Πιστοποιητικό (α2): ειδικά θέματα (αΐ) και 
ειδικά θέματα (α2), 

• για το Πιστοποιητικό (βΐ): ειδικά θέματα (αΐ) και 
ειδικά θέματα (βΐ), 

• για το Πιστοποιητικό (β): ειδικά θέματα (αΐ), ειδικά 
θέματα (α2), ειδικά θέματα (βΐ) και ειδικά θέματα (β), 

• για το Πιστοποιητικό (γ): ειδικά θέματα (αΐ), ειδικά 
θέματα (α2), ειδικά θέματα (βΐ), ειδικά θέματα (β) και 
ειδικά θέματα (γ), 

• για το Πιστοποιητικό (δ): ειδικά θέματα (αΐ), ειδικά 
θέματα (α2), ειδικά θέματα (βΐ) ειδικά θέματα (β), ειδικά 
θέματα (γ) και ειδικά θέματα (δ), 

• για το Πιστοποιητικό (ε): ειδικά θέματα (ε). 

• για το Πιστοποιητικό (στί): ειδικά θέματα (στί). 

• για το Πιστοποιητικό (στ2): ειδικά θέματα (στ2). 

4. Για την απόκτηση Πιστοποιητικού, το ενδιαφερόμενο 
πρόσωπο συμμετέχει επιτυχώς στις εξετάσεις τόσο του 
τμήματος «Νομοθετικό Πλαίσιο της Κεφαλαιαγοράς» 
όσο και όλων των επί μέρους ενοτήτων του τμήματος 
«Ειδικά Θέματα Κεφαλαιαγοράς» που αντιστοιχούν στο 

προς απόκτηση Πιστοποιητικό και καθορίζονται στην 
παράγραφο 3. 

5. Σε περίπτωση επιτυχίας μόνο στο τμήμα «Νομοθε¬ 
τικό Πλαίσιο Κεφαλαιαγοράς» ή σε μερικές ενότητες 
του τμήματος «Ειδικά Θέματα Κεφαλαιαγοράς», το εν¬ 
διαφερόμενο πρόσωπο έχει τη δυνατότητα, μέσα σε 
διάστημα δύο ετών από την ημερομηνία διενέργειας των 
εξετάσεων, να συμμετέχει στην εξέταση των υπόλοιπων 
ενοτήτων που απαιτούνται για την απόκτηση του συ¬ 
γκεκριμένου Πιστοποιητικού. Μετά την παρέλευση των 
δύο ετών, απαιτείται η εκ νέου συμμετοχή στην εξέταση 
τόσο του τμήματος «Νομοθετικό Πλαίσιο Κεφαλαιαγο¬ 
ράς» όσο και σε όλες τις ενότητες του τμήματος «Ειδικά 
Θέματα Κεφαλαιαγοράς» που αντιστοιχούν στο προς 
απόκτηση Πιστοποιητικό. 

Άρθρο 13 

1. Η εξεταστέα ύλη για το τμήμα με τίτλο «Νομοθε¬ 
τικό Πλαίσιο Κεφαλαιαγοράς» περιλαμβάνει ενδεικτικά 
τα εξής: 

(α) θέματα λειτουργίας της κεφαλαιαγοράς, των αγο¬ 
ρών, και των εποπτευόμενων εταιρειών, 

(β) θέματα διαφάνειας και προστασίας επενδυτών, 
σύγκρουσης συμφερόντων, και συμπεριφοράς κατά την 
παροχή επενδυτικών υπηρεσιών, 

(γ) θέματα προστασίας της κεφαλαιαγοράς από πρά¬ 
ξεις προσώπων που κατέχουν προνομιακές πληροφορί¬ 
ες και πράξεις χειραγώγησης της αγοράς και πρόληψη 
χρησιμοποίησης του χρηματοπιστωτικού συστήματος 
με σκοπό την νομιμοποίηση εσόδων από εγκληματικές 
δραστηριότητες, και 

(δ) θέματα εισαγωγής και διαπραγμάτευσης χρημα¬ 
τοπιστωτικών μέσων και πληροφόρησης επενδυτών. 

2. Η εξεταστέα ύλη του τμήματος «Νομοθετικό Πλαίσιο 
Κεφαλαιαγοράς» μπορεί να διαφοροποιείται ανάλογα 
με το Πιστοποιητικό. 

3. Η εξεταστέα ύλη του τμήματος «Ειδικά Θέματα 
Κεφαλαιαγοράς» αφορά σε θέματα χρηματοοικονομικής 
επιστήμης που σχετίζονται με τις παρεχόμενες υπηρε¬ 
σίες που αντιστοιχούν στον κάθε τύπο Πιστοποιητικού, 
σύμφωνα με τα προβλεπόμενα στη παράγραφο 1 του 
άρθρου 2. Ειδικά για την ενότητα «Λήψη, διαβίβαση και 
εκτέλεση εντολών σε κινητές αξίες», η εξεταστέα ύλη 
περιλαμβάνει και θέματα διάθεσης μεριδίων οργανισμών 
συλλογικών επενδύσεων. 

4. Η εξεταστέα ύλη καθορίζεται με κοινή απόφαση 
της Επιτροπής Κεφαλαιαγοράς και της Τράπεζας της 
Ελλάδος, σε συνεργασία με την Επιτροπή Εξετάσεων 
του άρθρου 14 του Ν. 3606/2007. 

5. Η Επιτροπή Κεφαλαιαγοράς μπορεί να αναρτά στην 
ιστοσελίδα της παραδείγματα ερωτήσεων τα οποία 
επιμελείται η Επιτροπή Εξετάσεων. 

Άρθρο 14 

1. Η διενέργεια των Εξετάσεων Πιστοποίησης των 
άρθρων 11 έως 13 και 16 εποπτεύεται από την τριμελή 
Επιτροπή Εξετάσεων του άρθρου 14 του Ν. 3606/2007, 
που αποτελείται από πρόσωπα με διδακτική εμπειρία 
στη χρηματοοικονομική επιστήμη και στη νομοθεσία της 
κεφαλαιαγοράς. Τα μέλη της Επιτροπής ορίζονται με 
κοινή απόφαση της Επιτροπής Κεφαλαιαγοράς και της 
Τράπεζας της Ελλάδος και περιλαμβάνουν ένα μέλος 
που προτείνεται από την Επιτροπή Κεφαλαιαγοράς, ένα 


μέλος που προτείνεται από τη Τράπεζα της Ελλάδος 
και έναν καθηγητή ΑΕΙ με ειδίκευση στη χρηματοοι¬ 
κονομική επιστήμη, ως Πρόεδρο. Η θητεία των μελών 
της Επιτροπής Εξετάσεων είναι διετής. Τα μέλη της 
Επιτροπής Εξετάσεων δεν επιτρέπεται να συμμετέχουν, 
άμεσα ή έμμεσα, σε εκπαιδευτική ή άλλη δραστηριότητα 
που σχετίζεται με το περιεχόμενο ή τη διεξαγωγή των 
εξετάσεων πιστοποίησης. 

2. Οι Εξετάσεις Πιστοποίησης είναι γραπτές και 
έχουν τη μορφή ερωτήσεων με πολλαπλές απαντήσεις 
(πιυΐίίρΐθ οίιοίοο). Ο τρόπος διεξαγωγής των Εξετάσεων, 
καθώς και κάθε αναγκαία λεπτομέρεια, που αφορά στην 
οργάνωση και διεξαγωγή των Εξετάσεων και στην αξιο¬ 
λόγηση των συμμετεχόντων σε αυτές, καθορίζονται από 
την Επιτροπή Εξετάσεων κατόπιν διαβούλευσης με την 
Επιτροπή Κεφαλαιαγοράς και την Τράπεζα της Ελλάδος. 

3. Ο χρόνος και ο τόπος διεξαγωγής των Εξετάσεων 
καθορίζονται από την Επιτροπή Κεφαλαιαγοράς και την 
Τράπεζα της Ελλάδος. Η Επιτροπή Εξετάσεων διαμορ¬ 
φώνει και διατυπώνει τα θέματα των εξετάσεων διασφα¬ 
λίζοντας την εμπιστευτικότητά τους και επιλαμβάνεται 
τυχόν διευκρινίσεων επί των θεμάτων καθώς και της 
ομαλής διεξαγωγής των εξετάσεων. Μετά τη διεξαγωγή 
των εξετάσεων και την αξιολόγηση των απαντήσεων 
των συμμετεχόντων σε αυτές, η Επιτροπή Εξετάσεων 
ετοιμάζει και υποβάλλει στην Επιτροπή Κεφαλαιαγοράς 
και στην Τράπεζα της Ελλάδος πρακτικό, στο οποίο πε¬ 
ριλαμβάνονται τα αποτελέσματα των εξετάσεων. Τυχόν 
ανακοινώσεις της Επιτροπής Εξετάσεων που αφορούν 
στη διενέργεια των εξετάσεων καταχωρούνται στην 
ιστοσελίδα της Επιτροπής Κεφαλαιαγοράς. 

Άρθρο 15 

Πιστοποιητικό χορηγείται από την Επιτροπή Κεφα¬ 
λαιαγοράς σε κατόχους ισοδύναμων Πιστοποιητικών τα 
οποία έχουν εκδοθεί ή αναγνωριστεί από τις αρμόδιες 
εποπτικές αρχές της κεφαλαιαγοράς των κρατών-μελών 
της ΙΘ3ΘΟ, εφόσον οι υποψήφιοι συμμετέχουν επιτυ¬ 
χούς στην εξέταση του τμήματος «Νομοθετικό Πλαίσιο 
Κεφαλαιαγοράς» και πληρούν τα ελάχιστα εχέγγυο 
προσωπικής αξιοπιστίας του Κεφαλαίου Β. Το προς 
αναγνώριση Πιστοποιητικό υποβάλλεται στην Επιτροπή 
Κεφαλαιαγοράς σε επίσημη μετάφραση. 

Άρθρο 16 

1. Η Επιτροπή Κεφαλαιαγοράς με απόφασή της διε¬ 
νεργεί απευθείας ή αναθέτει, βάσει κοινής απόφασης 
με την Τράπεζα της Ελλάδος, τη διενέργεια Σεμιναρίου 
Πιστοποίησης (αΐ), (ε), (στί) και (στ2), τουλάχιστον μία 
φορά κάθε έτος, στο Ελληνικό Τραπεζικό Ινστιτούτο 
της Ελληνικής Ένωσης Τραπεζών ή στο Χρηματιστήριο 
Αθηνών και σε συνδεδεμένες με αυτό εταιρείες, ή σε 
Τμήμα Χρηματοοικονομικής Επιστήμης ΑΕΙ ή σε Τμή¬ 
μα Οικονομικής Επιστήμης ΑΕΙ ή σε Τμήμα Διοίκησης 
Επιχειρήσεων ΑΕΙ ή σε άλλο ανεξάρτητο - μη συνδε- 
δεμένο με Εταιρεία υποκείμενη στις υποχρεώσεις του 
άρθρου 14 του Ν. 3606/2007 - φορέα αντίστοιχης επάρ¬ 
κειας εφόσον παρέχονται τα εχέγγυο για την ομαλή 
διεξαγωγή του Σεμιναρίου Πιστοποίησης. Προς κρίση 
της επάρκειας ενδιαφερομένου για τη διενέργεια Σε¬ 
μιναρίου Πιστοποίησης φορέα, η Επιτροπή Κεφαλαια¬ 
γοράς και η Τράπεζα της Ελλάδος εξετάζουν, μεταξύ 
άλλων, την υλικοτεχνική υποδομή του, την κατάρτιση 

και εμπειρία των εισηγητών/ εκπαιδευτών του και τις 
εσωτερικές διαδικασίες του που σχετίζονται με τη δι¬ 
οργάνωση σεμιναρίων, 

2. Οι ενδιαφερόμενοι για τη διοργάνωση σεμιναρίου 
πιστοποίησης φορείς υποβάλλουν έγκαιρα στην Επι¬ 
τροπή Κεφαλαιαγοράς και στην Τράπεζα της Ελλάδος 
φάκελο προς αξιολόγηση. 

3. Με κάθε φάκελο Σεμιναρίου Πιστοποίησης που υπο¬ 
βάλλεται προς αξιολόγηση καταβάλλεται τέλος αξι¬ 
ολόγησης που ανέρχεται συνολικά σε τρεις χιλιάδες 
ευρώ (€ 3.000) εξ ημισείας καταβλητέα στην Επιτροπή 
Κεφαλαιαγοράς και στην Τράπεζα της Ελλάδος. 

4. Ο υποβαλλόμενος προς αξιολόγηση φάκελος περι¬ 
λαμβάνει κατ’ ελάχιστον: 

(α) περιγραφή του περιεχομένου/ύλης του σεμιναρίου 
πιστοποίησης και τυχόν διαθέσιμο υλικό που θα δίνεται 
στους συμμετέχοντες, 

(β) βιογραφικό σημείωμα των εκπαιδευτών/ειση- 
γητών, οι οποίοι θα πρέπει να είναι κάτοχοι πτυχίου 
τριτοβάθμιας εκπαίδευσης και να διαθέτουν πενταετή 
τουλάχιστον διδακτική ή επαγγελματική εμπειρία στο 
αντικείμενο, 

(γ) ώρες διάρκειας του σεμιναρίου, 

(δ) περιγραφή των εσωτερικών διαδικασιών που παρέ¬ 
χουν τα εχέγγυο της καλής διεξαγωγής του σεμιναρίου. 

5. Η αξιολόγηση της επάρκειας των φορέων που δεν 
αναφέρονται ρητά στην παράγραφο 1 και του Σεμι¬ 
ναρίου Πιστοποίησης διεξάγεται από την Επιτροπή 
Κεφαλαιαγοράς και την Τράπεζα της Ελλάδος με τη 
συνδρομή της Επιτροπής Εξετάσεων. Τα πρόσωπα που 
συμμετέχουν στην αξιολόγηση Σεμιναρίου Πιστοποίη¬ 
σης δεν επιτρέπεται να συμμετέχουν στη διεξαγωγή 
τους. Πρόσωπα που συνδέονται με το φορέα που υπο¬ 
βάλλει φάκελο δεν συμμετέχουν στην αξιολόγηση του 
συγκεκριμένου φακέλου. 

6. Τυχόν σημαντικές αλλαγές ή προσθήκες για την 
κάλυψη ύλης και άλλων πιστοποιητικών σε φάκελο της 
παραγράφου 2 που έχει υποβάλει φορέας στον οποίο 
ανατέθηκε η διεξαγωγή Σεμιναρίου υποβάλλονται προς 
έγκριση από την Επιτροπή Κεφαλαιαγοράς και την Τ ρά¬ 
πεζα της Ελλάδος. Για την αξιολόγηση των εν λόγω 
σημαντικών αλλαγών καταβάλλεται τέλος διακοσίων 
ευρώ (€ 200), εισπραττόμενο εξ ημισείας από τις εν 
λόγω εποπτικές αρχές. 

7. Η Επιτροπή Κεφαλαιαγοράς και η Τ ράπεζα της Ελ¬ 
λάδος διατηρούν το δικαίωμα της παρακολούθησης 
της διεξαγωγής οποιουδήποτε σεμιναρίου, οι δε φορείς 
διενέργειας σεμιναρίων διευκολύνουν την Επιτροπή Κε¬ 
φαλαιαγοράς και την Τράπεζα της Ελλάδος προς αυτή 
την κατεύθυνση - προκειμένου να διακριβώνεται η τή¬ 
ρηση των προδιαγραφών που έχουν εγκριθεί. 

8. Οι φορείς διενέργειας Σεμιναρίων Πιστοποίησης 
αναρτούν στην ιστοσελίδα τους, και διατηρούν μέχρι 
την ολοκλήρωση κάθε σεμιναρίου, πληροφορίες για το 
σεμινάριο, όπως έχουν εγκριθεί στο πλαίσιο της παρού¬ 
σας απόφασης. Πληροφορίες σχετικά με τη διεξαγωγή 
Σεμιναρίων Πιστοποίησης αναρτώνται και στις ιστοσε¬ 
λίδες της Επιτροπής Κεφαλαιαγοράς και της Τράπεζας 
της Ελλάδος. 

9. Το Σεμινάριο Πιστοποίησης καλύπτει: 

(α) τα θέματα του «Νομοθετικού Πλαισίου της Κεφα¬ 
λαιαγοράς», σύμφωνα με τα προβλεπόμενα στην παρά¬ 
γραφο 1 του άρθρου 13, και 


(β) τα «Ειδικά Θέματα Κεφαλαιαγοράς» που περι¬ 
λαμβάνονται στην εξεταστέα ύλη της ενότητας που 
αντιστοιχεί στο Πιστοποιητικό (αΐ), (ε), (σΠ) ή (στ2) 
αντίστοιχα. 

10. Με τη λήξη του Σεμιναρίου Πιστοποίησης, οι συμ¬ 
μετέχοντες υποψήφιοι λαμβάνουν μέρος σε γραπτή 
εξέταση που καλύπτει το περιεχόμενο του Σεμιναρίου. 
Η διεξαγωγή της εξέτασης διέπεται από τα οριζόμενα 
στο άρθρο 14. 

ΚΕΦΑΛΑΙΟ Ε 
Ασκούμενο προσωπικό 

Αρθρο 17 

1. Οι Εταιρείες έχουν τη δυνατότητα, κατ’ εξαίρεση 
της παραγράφου 1 του άρθρου 2, να απασχολούν για 
την παροχή των υπηρεσιών (α) και (δ) έως (ζ) της εν 
λόγω παραγράφου, ενήλικα πρόσωπα, τα οποία δεν 
διαθέτουν το σχετικό Πιστοποιητικό αλλά ενεργούν ως 
ασκούμενοι υπό την εποπτεία και ευθύνη προσώπων 
που απασχολούν οι Εταιρείες και τα οποία διαθέτουν 
το σχετικό Πιστοποιητικό. 

2. Ο αριθμός των ασκούμενων προσώπων που απασχο¬ 
λεί κάθε Εταιρεία δεν υπερβαίνει το τετραπλάσιο του 
συνολικού αριθμού των πιστοποιημένων προσώπων που 
απασχολεί η Εταιρεία, ανά ειδικότητα πιστοποίησης, 
όπως προβλέπεται στην παράγραφο 1 του άρθρου 2 και 
ανά υπηρεσιακή μονάδα. Σε περίπτωση που δεν προκύ¬ 
πτει ακέραιος αριθμός, πραγματοποιείται στρογγυλο¬ 
ποίηση προς τα άνω. Το κάθε πιστοποιημένο πρόσωπο 
που απασχολεί η Εταιρεία δεν εποπτεύει περισσότερα 
από τέσσερα (4) ασκούμενα πρόσωπα. 

3. Ειδικά για την παροχή της υπηρεσίας «Λήψη και 
διαβίβαση εντολών σε κινητές αξίες», το κάθε πιστο¬ 
ποιημένο πρόσωπο που απασχολείται στην παροχή της 
εν λόγω υπηρεσίας μπορεί να εποπτεύει μέχρι οκτώ (8) 
ασκούμενα πρόσωπα. 

4. Η Επιτροπή Κεφαλαιαγοράς έχει τη δυνατότητα, 
κατά παρέκκλιση των ανωτέρω, να προσδιορίζει δια¬ 
φορετική αναλογία ασκούμενων προς πιστοποιημένα 
πρόσωπα Εταιρείας, λαμβάνοντας υπόψη το μέγεθος 
της Εταιρείας, την επάρκεια και αποτελεσματικότητα 
του συστήματος εκπαίδευσης του προσωπικού της και 
των συστημάτων εσωτερικού ελέγχου. 

Αρθρο 18 

1. Οι Εταιρείες διασφαλίζουν ότι τα ασκούμενα πρό¬ 
σωπα: 

(α) πληρούν τα εχέγγυο προσωπικής αξιοπιστίας, που 
προβλέπονται στο άρθρο 5, 

(β) παρέχουν την εκάστοτε επενδυτική υπηρεσία υπό 
τον έλεγχο και εποπτεία πιστοποιημένου ως προς την 
εν λόγω υπηρεσία προσώπου που απασχολείται στην 
εταιρεία, και 

(γ) αποκτούν το σχετικό Πιστοποιητικό σύμφωνα με τα 
οριζόμενα στο Κεφάλαιο Δ, εντός χρονικού διαστήματος 
είκοσι τεσσάρων (24) μηνών από την έναρξη απασχό¬ 
λησής τους στην Εταιρεία στην παροχή υπηρεσιών (α) 
και (δ) έως (ζ) του άρθρου 2. 

2. Για τον υπολογισμό του χρονικού διαστήματος της 
περίπτωσης (γ) της προηγούμενης παραγράφου: 

(α) ως αφετηρία τίθεται ο χρόνος κατά τον οποίο το 
ασκούμενο πρόσωπο άρχισε να παρέχει τις συγκεκρι¬ 
μένες υπηρεσίες στην Εταιρεία, 

(β) προσμετράται ο χρόνος παροχής των συγκεκρι¬ 
μένων υπηρεσιών σε διαφορετικές περιόδους απασχό¬ 
λησης στην Εταιρεία, 

(γ) προσμετράται ο χρόνος κατά τον οποίο το εν 
λόγω πρόσωπο παρείχε τις συγκεκριμένες υπηρεσίες 
σε πιστωτικό ίδρυμα ή εταιρεία του Ν. 3606/2007 ή του 
Ν. 4099/2012 όπως ισχύει. 

3. Οι Εταιρείες τηρούν ονομαστικά για κάθε ασκούμε¬ 
νο πρόσωπο αρχείο, τουλάχιστον επί πέντε (5) έτη από 
τη λήξη της άσκησης, που περιλαμβάνει τουλάχιστον 
το χρόνο έναρξης άσκησης, την προθεσμία εντός της 
οποίας πρέπει να αποκτηθεί το σχετικό Πιστοποιητικό, 
καθώς και το όνομα του εποπτεύοντος το ασκούμενο 
πρόσωπο. 

4. Εφόσον το ασκούμενο πρόσωπο δεν καταστεί κά¬ 
τοχος Πιστοποιητικού εντός του χρονικού διαστήματος 
που προβλέπεται στην περίπτωση (γ) της παραγράφου 
1 είτε κατόπιν επιτυχούς συμμετοχής στις Εξετάσεις 
Πιστοποίησης ή στο Σεμινάριο Πιστοποίησης σύμφωνα 
με το άρθρο 16 είτε σύμφωνα με διατάξεις του άρθρου 
15, οι Εταιρείες διασφαλίζουν ότι το εν λόγω πρόσωπο 
παύει άμεσα να απασχολείται στην παροχή της αντί¬ 
στοιχης υπηρεσίας μέχρις ότου αποκτήσει το σχετικό 
Πιστοποιητικό. 

ΚΕΦΑΛΑΙΟ ΣΤ 

Διαδικαστικά ζητήματα - Ανανέωση ισχύος 
Πιστοποιητικού - Ανάκληση Πιστοποιητικού 

Άρθρο 19 

1. Για τη συμμετοχή στις Εξετάσεις Πιστοποίησης των 
άρθρων 11 έως 14 ή στο Σεμινάριο Πιστοποίησης του 
άρθρου 16 ή για την απόκτηση Πιστοποιητικού σύμ¬ 
φωνα με το άρθρο 15, οι ενδιαφερόμενοι υποβάλλουν 
εμπρόθεσμα στην Επιτροπή Κεφαλαιαγοράς σχετική 
αίτηση, το τέλος πιστοποίησης του στοιχείου (δ) της 
παραγράφου 1 του άρθρου 4 και τα δικαιολογητικά 
που αναφέρονται στο άρθρο 7 και στην παράγραφο 1 
του άρθρου 10, είτε ατομικά είτε μέσω των Εταιρειών 
που τους απασχολούν ή με τις οποίες συνεργάζονται. 

2. Οι Εταιρείες συνεργάζονται με τον ενδιαφερόμενο 
για την εξασφάλιση της ακρίβειας και πληρότητας των 
πληροφοριών που περιέχονται στην αίτηση. Οι Εται¬ 
ρείες διαπιστώνουν τη συνδρομή των απαιτούμενων 
προϋποθέσεων των ενδιαφερομένων προσώπων και 
διατηρούν την ευθύνη για το σχετικό έλεγχο και την 
τήρηση αρχείου με τα απαιτούμενα στοιχεία, από τα 
οποία καθίσταται δυνατή η διακρίβωση της συνδρομής 
των εν λόγω προϋποθέσεων από την Επιτροπή Κεφα¬ 
λαιαγοράς, κατά τα προβλεπόμενα στην παράγραφο 5 
του άρθρου 2. Η Επιτροπή Κεφαλαιαγοράς είναι αρμόδια 
να επιλαμβάνεται τυχόν ενστάσεων-αντιρρήσεων των 
υποψηφίων. 

3. Εκπρόθεσμες αιτήσεις δεν γίνονται αποδεκτές, ανε¬ 
ξάρτητα του λόγου μη εμπρόθεσμης υποβολής τους. 

4. Το κόστος συμμετοχής υποψηφίων στις Εξετάσεις 
Πιστοποίησης των άρθρων 11 έως 14 ή στο Σεμινάριο 
Πιστοποίησης του άρθρου 16 ή στο Σεμινάριο Επιμόρ¬ 
φωσης του άρθρου 20 διαμορφώνεται ελεύθερα από 
τους φορείς στους οποίους ανατίθεται η διενέργεια 
των Εξετάσεων ή του Σεμιναρίου και καταβάλλεται σε 
αυτούς είτε από τους υποψήφιους είτε από τις Εταιρείες 
στις οποίες απασχολούνται οι υποψήφιοι. 


5. Η Επιτροπή Κεφαλαιαγοράς συντάσσει κατάλογο 
με τους υποψηφίους που πληρούν τις προϋποθέσεις 
συμμετοχής στις Εξετάσεις Πιστοποίησης ή στο Σε¬ 
μινάριο Πιστοποίησης, ο οποίος δημοσιοποιείται στην 
ιστοσελίδα της τουλάχιστον πέντε εργάσιμες ημέρες 
πριν την ημερομηνία διεξαγωγής των Εξετάσεων ή του 
Σεμιναρίου. 

6. Οι φορείς διεξαγωγής των Εξετάσεων Πιστοποίησης 
και του Σεμιναρίου Πιστοποίησης ενημερώνουν έγκαιρα 
την Επιτροπή Κεφαλαιαγοράς σχετικά με τη διαδικασία 
των εξετάσεων, διασφαλίζουν την ομαλή και αποτελε¬ 
σματική διεξαγωγή των εξετάσεων, την επαρκή επιτήρη¬ 
ση και το αδιάβλητο της διεξαγωγής τους. Εντός δέκα 
(10) εργάσιμων ημερών από το πέρας κάθε εξέτασης, 
οι φορείς διεξαγωγής των εξετάσεων συντάσσουν και 
υποβάλλουν στην Επιτροπή Κεφαλαιαγοράς πρακτικό, 
στο οποίο καταχωρούνται αναλυτικά στοιχεία για την 
προσέλευση και συμμετοχή υποψηφίων στις εξετάσεις, 
καθώς και τυχόν επισημάνσεις επί της διαδικασίας των 
εξετάσεων, περιλαμβανομένων προτάσεων βελτίωσής 
της. 

7. Η Επιτροπή Κεφαλαιαγοράς συντάσσει πίνακα επι- 
τυχόντων με βάση τα αποτελέσματα των Εξετάσεων 
τον οποίο αναρτά στην ιστοσελίδα της. 

8. Στην ιστοσελίδα της Επιτροπής Κεφαλαιαγοράς 
τηρείται πίνακας πιστοποιημένων προσώπων, ο οποίος 
ενημερώνεται περιοδικά. 

Αρθρο 20 

1. Πιστοποιητικό που χορηγείται από την Επιτροπή Κε¬ 
φαλαιαγοράς βάσει της παρούσας απόφασης έχει ισχύ 
πέντε (5) ετών από την έκδοσή του. Η ισχύς Πιστοποιη¬ 
τικού ανανεώνεται ανά πέντε έτη μέσω συμμετοχής σε 
Σεμινάριο Επιμόρφωσης με αντικείμενο το νομοθετικό 
πλαίσιο της κεφαλαιαγοράς. Προϋπόθεση για συμμετο¬ 
χή στο Σεμινάριο Επιμόρφωσης είναι το πιστοποιημένο 
πρόσωπο, κατ’ ελάχιστον για δύο (2) έτη συνεχόμενα ή 
αθροιστικά εντός της τελευταίας πενταετίας: 

α) Να έχει διατελέσει μέλος Διοικητικού Συμβουλίου 
σε εταιρεία του άρθρου 1 της παρούσας απόφασης ή 
σε πιστωτικό ίδρυμα ή σε συνδεδεμένο αντιπρόσωπό 
τους ή σε ασφαλιστική εταιρεία ή, 

β) Να έχει εργασθεί αποδεδειγμένα σε καθεστώς πλή¬ 
ρους απασχόλησης ή σε καθεστώς μερικής απασχόλη¬ 
σης για το ίδιο αθροιστικά χρονικό διάστημα (δύο έτη) 
σε εταιρεία του άρθρου 1 της παρούσας απόφασης ή 
σε πιστωτικό ίδρυμα ή σε συνδεδεμένο αντιπρόσωπό 
τους στην παροχή μίας ή περισσοτέρων εκ των υπη¬ 
ρεσιών (α) έως (ζ) της παραγράφου 1 του άρθρου 2 της 
παρούσας απόφασης ή, 

γ) Να έχει εργασθεί αποδεδειγμένα σε καθεστώς πλή¬ 
ρους απασχόλησης ή σε καθεστώς μερικής απασχόλη¬ 
σης για το ίδιο αθροιστικά χρονικό διάστημα (δύο έτη) 
σε ασφαλιστική εταιρεία στην παροχή της υπηρεσίας 
(στ) της παραγράφου 1 του άρθρου 2 της παρούσας 
απόφασης ή, 

δ) Να έχει αποδεδειγμένη σχέση συνεργασίας με εται¬ 
ρεία της παραγράφου 4 του άρθρου 7 του Ν. 4099/2012 
για την παροχή της υπηρεσίας (στ) της παραγράφου 1 
του άρθρου 2 της παρούσας απόφασης. 

2. Τα πιστοποιημένα πρόσωπα που πληρούν την ανω¬ 
τέρω προϋπόθεση δύνανται κατ’ επιλογή τους να ανανε¬ 
ώσουν την ισχύ του πιστοποιητικού που κατέχουν μέσω 

επιτυχούς συμμετοχής στις Εξετάσεις του τμήματος 
«Νομοθετικό Πλαίσιο Κεφαλαιαγοράς» των άρθρων 11 
έως 14. 

3. Η ισχύς του πιστοποιητικού των προσώπων που δεν 
πληρούν την προϋπόθεση της παραγράφου 1 ανανεώ¬ 
νεται μέσω επιτυχούς συμμετοχής στην εξέταση του 
τμήματος «Νομοθετικό Πλαίσιο Κεφαλαιαγοράς». 

4. Για τη συμμετοχή στο Σεμινάριο Επιμόρφωσης, οι 
ενδιαφερόμενοι υποβάλλουν στην Επιτροπή Κεφαλαι¬ 
αγοράς εντός της προθεσμίας που αυτή ορίζει, είτε 
ατομικά είτε μέσω της Εταιρείας που τους απασχολεί, 
αίτηση συνοδευόμενη από υπεύθυνη δήλωση του άρ¬ 
θρου 7 περί μη καταδίκης και περί μη άσκησης ποινικής 
διώξεως, βεβαίωση προϋπηρεσίας από τον εργοδότη (ή 
βεβαίωση συνεργασίας με εταιρεία της παραγράφου 4 
του άρθρου 7 του Ν. 4099/2012), υπέχουσα θέση υπεύθυ¬ 
νης δήλωσης του Ν. 1599/1986, στην οποία περιγράφεται 
αναλυτικά και με ευκρίνεια το αντικείμενο απασχόλησης 
του ενδιαφερομένου και από την οποία προκύπτει το 
χρονικό διάστημα απασχόλησης (ή συνεργασίας) και ο 
χρόνος απόκτησης του πιστοποιητικού. Επίσης, με την 
αίτηση υποβάλλεται απόδειξη καταβολής του τέλους 
ανανέωσης ισχύος πιστοποιητικού το οποίο ανέρχεται 
στα τριάντα ευρώ (€ 30). Η Επιτροπή Κεφαλαιαγοράς 
συντάσσει κατάλογο με τους συμμετέχοντες στο σε¬ 
μινάριο επιμόρφωσης ο οποίος δημοσιοποιείται στην 
ιστοσελίδα της τουλάχιστον πέντε (5) εργάσιμες ημέ¬ 
ρες πριν την ημερομηνία διεξαγωγής του σεμιναρίου. 
Κατά τα λοιπά διαδικαστικά, εφαρμόζονται αναλόγως 
οι διατάξεις του άρθρου 19. 

5. Για την ανανέωση ισχύος πιστοποιητικού μέσω 
συμμετοχής στο Σεμινάριο Επιμόρφωσης και τη σχετι¬ 
κή ενημέρωση του πίνακα πιστοποιημένων προσώπων 
της παραγράφου 8 του άρθρου 19, προσκομίζεται η 
βεβαίωση περαίωσης του Σεμιναρίου Επιμόρφωσης που 
χορηγείται σύμφωνα με το άρθρο 21. 

6. Γ ια τη συμμετοχή στην εξέταση του τμήματος «Νο¬ 
μοθετικό Πλαίσιο Κεφαλαιαγοράς», οι ενδιαφερόμενοι 
υποβάλλουν στην Επιτροπή Κεφαλαιαγοράς εντός της 
προθεσμίας που αυτή ορίζει, είτε ατομικά είτε μέσω 
της Εταιρείας που τους απασχολεί, σχετική αίτηση, 
συνοδευόμενη από υπεύθυνη δήλωση του άρθρου 7 περί 
μη καταδίκης και περί μη άσκησης ποινικής διώξεως 
καθώς και απόδειξη καταβολής του τέλους ανανέωσης 
ισχύος πιστοποιητικού το οποίο ανέρχεται στα τριάντα 
ευρώ (€ 30). Κατά τα λοιπά διαδικαστικά, εφαρμόζονται 
αναλόγως οι διατάξεις του άρθρου 19. 

7. Η υποχρέωση ανανέωσης πιστοποιητικού ορίζεται 
χρονικά με βάση το πιο πρόσφατα αποκτηθέν πιστο¬ 
ποιητικό. 

8. Αναφορικά με τα πιστοποιητικά (α2) και (βΐ), ειδι¬ 
κότερα, η ανανέωση ισχύος του ενός πιστοποιητικού 
συνεπάγεται και την ανανέωση ισχύος του άλλου πι¬ 
στοποιητικού για το ίδιο χρονικό διάστημα. 

9. Η ισχύς πιστοποιητικού το οποίο δεν ανανεώνεται με 
την ως άνω διαδικασία παύει στο τέλος του έτους κατά το 
οποίο συμπληρώνεται η σχετική πενταετία και το όνομα 
του κατόχου του Πιστοποιητικού διαγράφεται από τον 
πίνακα πιστοποιημένων προσώπων των άρθρων 2 και 19. 

Άρθρο 21 

1. Η Επιτροπή Κεφαλαιαγοράς με απόφασή της διε¬ 
νεργεί απευθείας ή αναθέτει, βάσει κοινής απόφασης με 


την Τράπεζα της Ελλάδος, τη διενέργεια του Σεμιναρίου 
Επιμόρφωσης του άρθρου 20 στο Ελληνικό Τραπεζι¬ 
κό Ινστιτούτο της Ελληνικής Ένωσης Τραπεζών ή στο 
Χρηματιστήριο Αθηνών και σε συνδεδεμένες με αυτό 
εταιρείες ή σε Τμήμα Χρηματοοικονομικής Επιστήμης 
ΑΕΙ ή σε Τμήμα Οικονομικής Επιστήμης ΑΕΙ ή σε Τμήμα 
Διοίκησης Επιχειρήσεων ΑΕΙ ή σε άλλο ανεξάρτητο - μη 
συνδεδεμένο με Εταιρεία υποκείμενη στις υποχρεώσεις 
του άρθρου 14 του Ν. 3606/2007 - φορέα αντίστοιχης 
επάρκειας εφόσον παρέχονται εχέγγυο για την ομαλή 
διεξαγωγή Σεμιναρίου Επιμόρφωσης. Προς κρίση της 
επάρκειας ενδιαφερομένου για τη διενέργεια Σεμινα¬ 
ρίου Επιμόρφωσης φορέα, εξετάζεται, μεταξύ άλλων, η 
υλικοτεχνική υποδομή του, η κατάρτιση και εμπειρία των 
εισηγητών/ εκπαιδευτών του και οι εσωτερικές διαδικα¬ 
σίες του που σχετίζονται με τη διοργάνωση σεμιναρίων. 

2. Οι ενδιαφερόμενοι για τη διοργάνωση Σεμιναρίου 
Επιμόρφωσης φορείς υποβάλλουν έγκαιρα στην Επι¬ 
τροπή Κεφαλαιαγοράς και στην Τράπεζα της Ελλάδος 
φάκελο προς αξιολόγηση. 

3. Με κάθε φάκελο Σεμιναρίου Επιμόρφωσης που υπο¬ 
βάλλεται προς αξιολόγηση καταβάλλεται τέλος αξι¬ 
ολόγησης που ανέρχεται συνολικά σε τρεις χιλιάδες 
ευρώ (€ 3.000) εξ ημισείας καταβλητέα στην Επιτροπή 
Κεφαλαιαγοράς και στην Τράπεζα της Ελλάδος. 

4. Ο υποβαλλόμενος προς αξιολόγηση φάκελος περι¬ 
λαμβάνει κατ’ ελάχιστον: 

(α) περιγραφή του περιεχομένου/ύλης του σεμιναρίου 
επιμόρφωσης και τυχόν διαθέσιμο υλικό που θα δίνεται 
στους συμμετέχοντες, 

(β) βιογραφικό σημείωμα των εκπαιδευτών/εισηγητών, 

(γ) ώρες διάρκειας του σεμιναρίου, 

(δ) διαδικασία αξιολόγησης της κατανόησης των συμ- 
μετεχόντων, 

(ε) περιγραφή των εσωτερικών διαδικασιών που παρέ¬ 
χουν τα εχέγγυα της καλής διεξαγωγής του σεμιναρίου. 

5. Η αξιολόγηση της επάρκειας των φορέων που δεν 
αναφέρονται ρητά στην παράγραφο 1 και του Σεμι¬ 
ναρίου Επιμόρφωσης διεξάγεται από την Επιτροπή 
Κεφαλαιαγοράς και την Τράπεζα της Ελλάδος με τη 
συνδρομή της Επιτροπής Εξετάσεων. Τα πρόσωπα που 
συμμετέχουν στην αξιολόγηση σεμιναρίων επιμόρφω¬ 
σης δεν επιτρέπεται να συμμετέχουν στη διεξαγωγή 
τους. Πρόσωπα που συνδέονται με το φορέα που υπο¬ 
βάλλει φάκελο δεν συμμετέχουν στην αξιολόγηση του 
συγκεκριμένου φακέλου. 

6. Τυχόν σημαντικές αλλαγές σε φάκελο της παρα¬ 
γράφου 2 που έχει υποβάλει φορέας στον οποίο ανα¬ 
τέθηκε η διεξαγωγή Σεμιναρίου Επιμόρφωσης υποβάλ¬ 
λονται προς έγκριση από την Επιτροπή Κεφαλαιαγοράς 
και την Τ ράπεζα της Ελλάδος. Γ ια την αξιολόγηση των 
εν λόγω σημαντικών αλλαγών καταβάλλεται τέλος δια- 
κοσίων ευρώ (€ 200), εισπραττόμενο εξ ημισείας από 
τις εν λόγω εποπτικές αρχές. 

7. Η Επιτροπή Κεφαλαιαγοράς και η Τράπεζα της Ελ¬ 
λάδος διατηρούν το δικαίωμα της παρακολούθησης 
της διεξαγωγής οποιουδήποτε σεμιναρίου, οι δε φορείς 
διενέργειας σεμιναρίων διευκολύνουν την Επιτροπή Κε¬ 
φαλαιαγοράς και την Τ ράπεζα της Ελλάδος προς αυτή 
την κατεύθυνση - προκειμένου να διακριβώνεται η τή¬ 
ρηση των προδιαγραφών που είχαν εγκριθεί. 

8. Οι φορείς διενέργειας σεμιναρίων επιμόρφωσης 
αναρτούν στην ιστοσελίδα τους, και διατηρούν μέχρι 

την ολοκλήρωση του κάθε σεμιναρίου, πληροφορίες 
για το σεμινάριο, όπως έχουν εγκριθεί στο πλαίσιο 
της παρούσας απόφασης. Πληροφορίες σχετικά με τη 
διεξαγωγή Σεμιναρίων Επιμόρφωσης αναρτώνται και 
στις ιστοσελίδες της Επιτροπής Κεφαλαιαγοράς και 
της Τράπεζας της Ελλάδος. 

9. Το Σεμινάριο Επιμόρφωσης επικεντρώνεται στις 
μεταβολές που έχουν επέλθει στο κανονιστικό πλαί¬ 
σιο της κεφαλαιαγοράς κατά την τελευταία πενταετία 
από το έτος διοργάνωσής του. Στους συμμετέχοντες 
οι οποίοι παρακολουθούν επιτυχώς το σεμινάριο επι¬ 
μόρφωσης χορηγείται σχετική βεβαίωση περαίωσης 
του σεμιναρίου. 

Άρθρο 22 

Η Επιτροπή Κεφαλαιαγοράς από κοινού με την Τράπε¬ 
ζα της Ελλάδος ελέγχει και αξιολογεί τις Εξετάσεις Πι¬ 
στοποίησης των άρθρων 11 έως 14, το Σεμινάριο Πιστο¬ 
ποίησης του άρθρου 16 και το Σεμινάριο Επιμόρφωσης 
του άρθρου 20 και, αν διαπιστώνει παράβαση νόμου, είτε 
αυτεπαγγέλτως είτε κατόπιν ενστάσεως-προσφυγής, 
μπορεί να αποφασίζει την επανάληψή τους ολικώς ή με¬ 
ρικώς. Για παραλείψεις ή πλημμέλειες, που επιδέχονται 
συμπλήρωση ή διόρθωση, μπορεί, αντί επαναλήψεως 
των Εξετάσεων ή του Σεμιναρίου, να ανατίθεται στην 
Επιτροπή Εξετάσεων ή στους φορείς διεξαγωγής Εξετά¬ 
σεων ή των Σεμιναρίων η συμπλήρωση ή διόρθωση των 
παραλείψεων ή πλημμελειών. Σε περίπτωση σοβαρών 
παραλείψεων ή πλημμελειών, μπορούν να λαμβάνονται 
μέτρα που περιλαμβάνουν έως και την ακύρωση της 
ανάθεσης διεξαγωγής Εξετάσεων ή Σεμιναρίου. 

Άρθρο 23 

1. Το χορηγούμενο από την Επιτροπή Κεφαλαιαγοράς 
Πιστοποιητικό αφαιρείται εάν διαπιστωθεί ότι: 

(α) δεν συντρέχει οποιαδήποτε από τις προϋποθέσεις 
που πρέπει να πληρούνται για τη χορήγηση του εν λόγω 
Πιστοποιητικού, ιδίως δε αν συντρέχουν οι συνθήκες 
του άρθρου 5 ή 

(β) η χορήγησή του βασίσθηκε σε ψευδείς ή παρα¬ 
πλανητικές πληροφορίες που υποβλήθηκαν από την 
Εταιρεία ή το ενδιαφερόμενο πρόσωπο. 

2. Η εφαρμογή της προηγούμενης παραγράφου δεν 
θίγει τη δυνατότητα σωρευτικής εφαρμογής και άλλων 
διατάξεων του υφιστάμενου θεσμικού πλαισίου, ιδίως 
της παραγράφου 8 του άρθρου 76 του Ν. 1969/1991 περί 
υποβολής ψευδών ή ανακριβών στοιχείων προς την Επι¬ 
τροπή Κεφαλαιαγοράς. 

ΚΕΦΑΆΑΙΟ Ζ 

Μεταβατικές και Τελικές διατάξεις 

Άρθρο 24 

1. Πιστοποιητικά τα οποία είχαν εκδοθεί σύμφωνα με 
την ήδη καταργηθείσα απόφαση 1/294/19.02.2004 του 
Διοικητικού Συμβουλίου της Επιτροπής Κεφαλαιαγοράς 
αντιστοιχούν στα Πιστοποιητικά της παρούσας απόφα¬ 
σης ως εξής: 

(α) το Πιστοποιητικό υπεύθυνου λήψης και διαβίβασης 
εντολών αντιστοιχεί στο Πιστοποιητικό (αΐ), 

(β) το Πιστοποιητικό υπεύθυνου εκτέλεσης εντολών 
αντιστοιχεί στο Πιστοποιητικό (αΐ), 

(γ) το Πιστοποιητικό υπεύθυνου παροχής επενδυτικών 
συμβουλών αντιστοιχεί στο Πιστοποιητικό (βΐ), 


(δ) το Πιστοποιητικό υπεύθυνου διαχείρισης χαρτο¬ 
φυλακίου πελατών αντιστοιχεί στο Πιστοποιητικό (γ), 

(ε) το Πιστοποιητικό του αναλυτή μετοχών αντιστοιχεί 
στο Πιστοποιητικό (δ), 

2. Η πιστοποίηση πωλητή αμοιβαίων κεφαλαίων, η 
οποία έχει χορηγηθεί στο πλαίσιο εφαρμογής των 
άρθρων 2 και 3 της απόφασης 2/462/7.2.2008 (ΦΕΚ 
Β'/297/25.02.2008) του Διοικητικού Συμβουλίου της Επι¬ 
τροπής Κεφαλαιαγοράς, παραμένει σε ισχύ για χρονικό 
διάστημα δύο (2) ετών από την ημερομηνία έκδοσης 
της παρούσας απόφασης. Εντός του εν λόγω χρονικού 
διαστήματος, οι κάτοχοι της συγκεκριμένης πιστοποίη¬ 
σης ενεργούν για την απόκτηση του Πιστοποιητικού (ε) 
είτε μέσω συμμετοχής στο Σεμινάριο Επιμόρφωσης με 
αντικείμενο το νομοθετικό πλαίσιο της κεφαλαιαγοράς 
είτε μέσω επιτυχούς συμμετοχής στις Εξετάσεις του 
τμήματος «Νομοθετικό Πλαίσιο Κεφαλαιαγοράς», σύμ¬ 
φωνα με τα οριζόμενα στο άρθρο 20. 

3. Η Επιτροπή Κεφαλαιαγοράς χορηγεί στους κατό¬ 
χους του πιστοποιητικού εκκαθαριστή αξιών ή του πι¬ 
στοποιητικού εκκαθαριστή παραγώγων, τα οποία έχουν 
χορηγηθεί μέχρι την έναρξη ισχύος της παρούσας Από¬ 
φασης από το Χρηματιστήριο Αθηνών ή συνδεδεμένες 
με αυτό εταιρείες κατ’ εφαρμογή του Κανονισμού Εκ¬ 
καθάρισης Συναλλαγών, το Πιστοποιητικό (στί) ή (στ2), 
αντίστοιχα, με διάρκεια ισχύος πέντε (5) έτη από την 
ημερομηνία της αρχικής χορήγησής του από το Χρημα¬ 
τιστήριο Αθηνών ή τις συνδεδεμένες με αυτό εταιρείες. 
Η ισχύς του Πιστοποιητικού ανανεώνεται σύμφωνα με 
τα οριζόμενα στο άρθρο 20. 

4. Η ισχύς Πιστοποιητικού το οποίο έχει χορηγηθεί 
από την Επιτροπή Κεφαλαιαγοράς σύμφωνα με προ¬ 
γενέστερες της παρούσας Αποφάσεις και η ισχύς του 
πιστοποιητικού της παραγράφου 3, τα οποία έχουν 
αποκτηθεί έως την 31.12.2011, ανανεώνεται σύμφωνα με 
τα οριζόμενα στο άρθρο 20 μέχρι το τέλος του 2017. 

5. Η ισχύς Πιστοποιητικού το οποίο έχει χορηγηθεί 
από την Επιτροπή Κεφαλαιαγοράς σύμφωνα με προ¬ 
γενέστερες της παρούσας Αποφάσεις και η ισχύς του 
πιστοποιητικού της παραγράφου 3, τα οποία έχουν 
αποκτηθεί μετά την 1.1.2012, ανανεώνεται σύμφωνα με 
τα οριζόμενα στο άρθρο 20 μέχρι το τέλος του έτους 
κατά το οποίο συμπληρώνονται πέντε (5) έτη από την 
απόκτησή τους. 

6. Πιστοποιητικά που έχουν χορηγηθεί από την Επι¬ 
τροπή Κεφαλαιαγοράς για την παροχή των υπηρεσι¬ 
ών της παραγράφου 1 του άρθρου 2 της παρούσας 
απόφασης σύμφωνα με προγενέστερες της παρούσας 
Αποφάσεις και πιστοποιητικά της παραγράφου 3 πα¬ 
ραμένουν σε ισχύ μέχρι την ανανέωσή τους σύμφωνα 
με τις παραγράφους 4 ή 5, κατά περίπτωση. 

7. Η Επιτροπή Κεφαλαιαγοράς χορηγεί στους κατόχους 
του πιστοποιητικού Γνώσεων Παραγώγων ή του πιστο¬ 
ποιητικού Συμβούλου Πελατών ή του πιστοποιητικού 
Διαπραγματευτή/ Ειδικού Διαπραγματευτή της Αγοράς 
Παραγώγων του Χρηματιστηρίου Αθηνών, τα οποία έχουν 
χορηγηθεί σύμφωνα με την ήδη καταργηθείσα απόφαση 
5/24.11.2005 του Διοικητικού Συμβουλίου του Χρηματιστη¬ 
ρίου Αθηνών, το Πιστοποιητικό (α2) μέχρι το τέλος του 
2017. Εντός του ίδιου χρονικού διαστήματος, οι κάτοχοι 
του εν λόγω Πιστοποιητικού ενεργούν για την ανανέωσή 
του είτε μέσω συμμετοχής στο Σεμινάριο Επιμόρφωσης 
με αντικείμενο το νομοθετικό πλαίσιο της κεφαλαιαγο- 

ράς είτε μέσω επιτυχούς συμμετοχής στις Εξετάσεις του 
τμήματος «Νομοθετικό Πλαίσιο Κεφαλαιαγοράς», σύμφω¬ 
να με τα οριζόμενα στο άρθρο 20. Το Πιστοποιητικό (α2) 
παραμένει σε ισχύ μέχρι την ανανέωσή του. 

8. Η Επιτροπή Κεφαλαιαγοράς χορηγεί στους κατό¬ 
χους του Πιστοποιητικού υπεύθυνου παροχής επενδυ¬ 
τικών συμβουλών, το οποίο έχει εκδοθεί σύμφωνα με 
την ήδη καταργηθείσα απόφαση 1/294/19.02.2004 του 
Διοικητικού Συμβουλίου της Επιτροπής Κεφαλαιαγο¬ 
ράς, εφόσον αυτό συνδυάζεται με το πιστοποιητικό 
Γνώσεων Παραγώγων ή το πιστοποιητικό Συμβούλου 
Πελατών ή το πιστοποιητικό Διαπραγματευτή/ Ειδικού 
Διαπραγματευτή της Αγοράς Παραγώγων του Χρημα¬ 
τιστηρίου Αθηνών, τα οποία έχουν χορηγηθεί σύμφωνα 
με την ήδη καταργηθείσα απόφαση 5/24.11.2005 του Δι¬ 
οικητικού Συμβουλίου του Χρηματιστηρίου Αθηνών, το 
Πιστοποιητικό (β) μέχρι το τέλος του 2017. Εντός του 
ίδιου χρονικού διαστήματος, οι κάτοχοι του εν λόγω Πι¬ 
στοποιητικού ενεργούν για την ανανέωσή του είτε μέσω 
συμμετοχής στο Σεμινάριο Επιμόρφωσης με αντικείμενο 
το νομοθετικό πλαίσιο της κεφαλαιαγοράς είτε μέσω 
επιτυχούς συμμετοχής στις Εξετάσεις του τμήματος 
«Νομοθετικό Πλαίσιο Κεφαλαιαγοράς», σύμφωνα με τα 
οριζόμενα στο άρθρο 20. Το Πιστοποιητικό (β) παραμένει 
σε ισχύ μέχρι την ανανέωσή του. 

9. Οι χρηματιστηριακοί εκπρόσωποι της παραγράφου 
2 του άρθρου 71 του Ν. 3606/2007 ανανεώνουν μέχρι το 
τέλος του 2017, σύμφωνα με τα οριζόμενα στο άρθρο 


20, την ισχύ της πιστοποίησης που κατέχουν. Η πιστο¬ 
ποίηση παραμένει σε ισχύ μέχρι την ανανέωσή της. 

10. Φορείς στους οποίους έχει ήδη ανατεθεί η διεξα¬ 
γωγή Σεμιναρίου Πιστοποίησης (αΐ) του άρθρου 16 δεν 
απαιτείται να υποβάλουν φάκελο αξιολόγησης για τη 
διενέργεια του συγκεκριμένου Σεμιναρίου, εφόσον δεν 
έχουν επέλθει σημαντικές αλλαγές σε αυτό. 

11. Η από 17.4.2014 Κοινή απόφαση του Δ.Σ. της Επι¬ 
τροπής Κεφαλαιαγοράς και του Διοικητή της Τράπεζας 
της Ελλάδος (ΦΕΚ Β'/1617/19.6.2014) περί Συγκρότησης 
Διαρκούς Τριμελούς Επιτροπής για τη διενέργεια των 
εξετάσεων παραμένει σε ισχύ. 

Αρθρο 25 
Ισχύς 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Από την έναρξη ισχύος της παρούσας καταργεί- 
ται η υπ’ αριθμ. 3/505/3.4.2009 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β7873/11.5.2009). 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

